ஜூன் 7-ஆம் தேதி காலா வெளியீடு - அதிகாரபூர்வ அறிவிப்பு

பா.ரஞ்சித் இயக்கத்தில் ரஜினிகாந்த் நடிப்பில் உருவாகி இருக்கும் ‘காலா’ படத்தின் புதிய வெளியீடு ஜூன் 7-ஆம் தேதி அதிகாரபூர்வமாக அறிவிக்க ப்பட்டுள்ளது.

ரஜினிகாந்த் நடிப்பில் உருவாகி இருக்கும் படம் ‘காலா’. பா.இரஞ்சித் இயக்கியுள்ள இந்த படத்தை தனுஷ் தயாரித்திருக்கிறார். இந்நிலையில், ‘காலா’ படத்தின் புதிய வெளியீடு தேதியை தனுஷ் அவரது டுவிட்டர் பக்கத்தில் அறிவித்துள்ளார். அதன்படி ‘காலா’ வருகிற ஜூன் 7-ஆம் தேதி வெளியாக இருப்ப தாக அறிவிக்கப்பட்டுள்ளது.

இந்த படத்திற்கு சந்தோஷ் நாராயணன் இசையமைத்திருக்கிறார். நானா படேகர், சமுத்திரக்கனி, சம்பத், ரவி கேளா, சாயாஜி ஷிண்டே, பங்கஜ் த்ரிபாதி, மிகி மகிஜா, மேஜர் பிக்ரம்ஜித், அருள்தாஸ், சுதன்ஷூ பாண்டே, அரவிந்த் ஆகாஷ், ‘வத்திகுச்சி’ திலீபன், ரமேஷ் திலக், மணிகண்டன், ஹுமா குரேஷி, அஞ்சலி பட்டேல், அருந்ததி, சாக்ஷி அகர்வால், நிதிஷ், வேலு, ஜெயபெருமாள், கருப்பு நம்பியார், யதின் கார்கேயர், ராஜ் மதன், சுகன்யா என ஒரு நட்சத்தி ரப் பட்டாளமே நடித்துள்ளது என்பது குறிப்பிடத்தக்கது.


சொக்சோ ஏற்பாட்டில் செப். 6 முதல் 9 வரை 2021 அனைத்துலக பொது வேலை வாய்ப்பு ஆய்வரங்கம்

கோலாலம்பூர், ஆக. 31-

தொழிலாளர் சமூகப் பாதுகாப்பு அல்லது சொக்சோ வாரியத்தின் ஏற்பாட்டில் 2021 ஆம் ஆண்டுக்கான அனைத்துலக பொது வேலை வாய்ப்பு ஆய்வரங்கம் ஒன்று ஏற்பாடு செய்யப்பட்டுள்ளது. இது குறித்து அதன் தலைமை நிர்வாகி டத்தோஸ்ரீ டாக்டர் முகமட் அஸ்மான் பின் டத்தோ அஜிஸ் முகமட் விளக்கம் தருகிறார்.

 வேலை வாய்ப்புச் சந்தை மற்றும் பொது வேலை வாய்ப்புகள் தொடர்பான பிரச்சினைகள் குறித்து விவாதிப்பது இந்த ஆய்வரங்கத்தின் முக்கிய நோக்கமாகும். வேப்ஸ் அல்லது உலக பொது வேலை வாய்ப்புச் சேவைகள் சங்கத்தில்  சொக்சோ வாரியம் கடந்த 2018 இல் உறுப்பியம் பெற்றதை அடுத்து ஏற்பாடு செய்யப்படும் முதல் ஆய்வரங்கம் இதுவாகும் என அவர் கூறினார். வரும் செப்டம்பர் 6 தொடங்கி 9 ஆம் தேதி வரையில் நான்கு தினங்களுக்கு இது இயங்கலை (இணையம்) வாயிலாக நடைபெறும். இந்த மூன்று நாட்களிலும் செப்டம்பர் 6, 7 ஆம் தேதிகளில்  வேலைக்குத் திரும்புதல் மீதிலான ஆய்வரங்கம்; செப்டம்பர் 7, 8 ஆம் தேதிகளில் அனைத்துலக பொது வேலை வாய்ப்புச் சேவைகள் மீதிலான ஆய்வரங்கம்; செப்டம்பர் 7 முதல் 9 ஆம் தேதி வரையில் மை ஃபியூச்சர் ஜோப் (MYFutureJobs) வேலை வாய்ப்புக் கண்காட்சியும் நடைபெறும்.

மலேசியா மற்றும் வெளிநாடுகளைச் சேர்ந்த 50 க்கும் மேற்பட்ட ஆய்வுக் குழுவினர் இந்த ஆய்வரங்கத்தில் பங்கேற்பார்கள். கோவிட்-19 தொற்றுப் பரவல் உலக நாடுகளை ஆட்கொண்டிருக்கும் இவ்வேளையில் வேலை வாய்ப்புச் சந்தை, வணிகர்கள், மனித வாழ்க்கையில் நிலவும் பிரச்சினைகள் குறித்த விவாதம், விளக்கம் தருவதுடன் தங்கள் அனுபவங்களையும் உண்மை நிலவரத்தையும் அவர்கள் பகிர்ந்து கொள்வார்கள் என டாக்டர் முகமட் அஸ்மான் தெரிவித்தார். சொக்சோ வாரியத்தின் பொன்விழாவை (50 ஆண்டு) முன்னிட்டு இந்த ஆய்வரங்கம் ஏற்பாடு செய்யப்படுவதால் மிகவும் அர்த்தமுள்ள ஒன்றாக இது அமைகிறது. முற்றிலும் இலவசமாக நடத்தப்படும் இதில் ஆர்வம் உள்ள பொதுமக்களும் கலந்து கொள்ளலாம்.https://perkeso.gov.my/ipef என்ற அகப்பக்கத்தின் வாயிலாக தங்களை பதிந்து கொள்ள வேண்டும். மேலும் 1-300-22-8000 என்ற தொலைபேசி எண் வாயிலாகவும் விவரம் பெறலாம்.

இந்த ஆய்வரங்கத்தின் இலக்கும் நோக்கமும் என்ன? கோவிட்-19 தொற்றுப் பரவலால் சிரமங்களை எதிர்நோக்கியிருக்கும் முதலாளிகள், தொழிலாளர்கள், வேலை தேடுவோர் ஆகியோருக்கு இதன் வழி உதவ முடியும் என டாக்டர் முகமட் அஸ்மான் குறிப்பிடுகிறார்.

வேலைக்குத் திரும்புவோம் என்பது மீதிலான ஆய்வரங்கமானது வேலை இழப்பினால் ஏற்படும் சவால்களை சமாளிப்பது மீதிலான கருத்து பரிமாற்றத்திற்கு வழி வகுக்கும்; அனைத்துலகப் பொது வேலை வாய்ப்புச் சேவைகள் மீதிலான ஆய்வரங்கம் கோவிட்-19 காலக்கட்டத்தில் பட்டதாரிகள், முதலாளிகள், வேலை இழந்தவர்களுக்கான பல்வேறு பயனுள்ள தகவல்கள் பகிரப்படும்; மேலும் வேலை வாய்ப்பு கண்காட்சி வாயிலாக நாடு முழுவதும் 127 முதலாளிகள் வழங்கும் 25,100 வேலை வாய்ப்புகள் பற்றிய தகவல்களைப் பெறலாம். எஸ்.பி.எம். முடித்தவர்கள் முதல் நிபுணர்கள் வரை அனைவரும் இதில் பயனடையலாம் என்று அவர் விவரித்தார்.


நாடற்ற இந்தியர்கள் பிரச்சினை: 1641 பேருக்கு குடியுரிமை.

புத்ராஜெயா,

இந்திய சமூகத்தின் மத்தியில் காணப்படும் நாடற்ற  நிலை பிரச்சினைக்கு, அரசாங்கத்தை அமைத்த 100 நாட்களுக்குள் தீர்வு காணப்படும் என பக்காத்தான் ஹராப்பான் நிர்வாகம் தனது தேர்தல் கொள்கையறிக்கையில் வாக்குறுதி அளித்திருந்ததாகவும் இது நிறைவேற்றப்பட்டிருப்பதாகவும் உள்துறை அமைச்சர் டான்ஸ்ரீ மொகிதீன் யாசின் கூறினார். வாக்குறுதியின் ஆரம்ப கட்ட பணிகள் நிறைவேற்றப்பட்டிருப்பது குறித்து பெருமிதம் தெரிவித்த பார்ட்டி பிரிபூமி பெர்சத்து மலேசியா (பெர்சத்து)  தலைவருமான மொகிதீன், இந்திய சமூகத்தைச் சேர்ந்த 60 வயதிற்கும் மேற்பட்ட  1,641 பேருக்கு குடியுரிமை வழங்க தமது அமைச்சு அங்கீகாரமளித்து இருப்பதாக அறிவித்தார்.

Read More: Malaysia Nanban Tamil Daily on 8.5.2019


14-ஆவது பொதுத்தேர்தலுக்கு  வெ.45 கோடி செலவாகும்!

நாட்டின் 14-ஆவது பொதுத்தேர்தலுக்கு மிகப்பெரிய தொகையாக வெ.45 கோடி செலவாகும் என மதிப்பிடப்பட்டுள்ளது. கடந்த பொதுத்தேர்தலுக்கான செலவை விட இது ஒரு சிறிய பகுதி மட்டுமே குறைவாகும். பதின்மூன்றாவது பொதுத்தேர்தலுக்கு வெ.46 கோடி செலவிடப்பட்டது. எனினும், தேர்தல் இவ்வாண்டு நடைபெறுமா அல்லது 2018-லா என்பதை பொறுத்தும் இந்த தொகை அமைந்துள்ளது என்று பிரதமர் துறை துணை அமைச் சர் டத்தோஸ்ரீ ரசாலி இப்ராஹிம் கூறினார்.தேர்தல் ஆணையத்திற்காக 6 கோடியே 27 லட்சம் வெள்ளியையும் அரசாங்கம் ஒதுக்கீடு செய்துள்ளது என்று அவர் தெரிவித்தார். நாடாளுமன்ற மக்களவையில் துணை விநியோக மசோதா மீதிலான விவாதத்தின் போது அவர் இதனை தெரிவித்தார். பதிமூன்றாவது பொதுத்தேர்தலுக்கு வெ.46 மில்லியன் செலவானது. பதினான்காவது பொதுத்தேர்தலுக்கு வெ.45 கோடி செலவாகும் என்று மதிப்பிட்டுள் ளோம். ஆனால், தேர்தல் இவ்வாண்டு நடைபெறுமா அல்லது அடுத்த ஆண்டா என்பதை பொறுத்தே இந்த முடிவும் இருக்கும் என்றார் அவர். தேர்தல் ஆணையத்திற்கு வெ.6 கோடியே 27 லட்சத்தை மக்களவை அங்கீகரிக்க வேண்டும். விநியோக மசோதாவில் அரசாங்கம் கோரியுள்ள 308 கோடி வெள்ளியில் இந்த தொகையும் ஒரு பகுதியாகும் என்பது குறிப்பிடத்தக்கது.


41 பயணிகளுடன் சென்ற அரசுப் பேருந்து பற்றி எரிந்தது!

அரசுப் பேருந்து ஓட்டுநரின் சாமர்த்தியத்தால் 41 பயணிகள் உயிர் தப்பியுள்ளனர். சென்னை - திருச்சி தேசிய நெடுஞ்சாலையில், விழுப்புரத்திலிருந்து 41 பயணிகளுடன் சென்னை நோக்கி அரசுப் பேருந்து ஒன்று சென்றுகொண்டிருந்தபோது தீப்பிடித்தது. மேல்மருவத்தூரில், சென்றுகொண்டிருந்தபோது பேருந்து இஞ்ஜினில் திடீரெனத் தீப்பிடித்துள்ளது. அதைக் கவனித்த ஓட்டுநர், சற்றும் தாமதிக்காமல் பேருந்தை நிறுத்தி, பயணிகள் அனைவரையும் பேருந்திலிருந்து பாதுகாப்பாக இறக்கிவிட்டுள்ளார். பயணிகள் தூரத்தில் சென்றதும் பேருந்து முழுவதுமாக தீப்பிடித்து எறிந்துள்ளது. ஓட்டுநரின் சமயோஜித நடவடிக்கையால், 41 பேருக்கும் எந்த ஆபத்தும் ஏற்படவில்லை. அரசுப் பேருந்து ஓட்டுநருக்கு பாராட் டுகள் குவிந்துவருகின்றன.


உயிரினும் மேலான உடன்பிறப்புகளே’ என கலைஞர் விரைவில் பேசுவார்: குஷ்பு

’உயிரினும் மேலான உடன் பிறப்புகளே’ என கோடிக்கணக்கான தொண்டர்களை பார்த்து பேசுவார் என காங்கிரஸ் தேசிய செய்தி தொடர்பளர் குஷ்பு தெரிவித்துள்ளார்.
திமுக தலைவர் உடல்நலக்குறைவுக் காரணமாக சென்னை ஆழ்வார்பேட்டையில் உள்ள காவேரி மருத்துவமனையில் அனுமதிக்கப்பட்டு கடந்த 3 நாட்க ளாக தீவிர சிகிச்சை பிரிவில் சிகிச்சை பெற்று வருகிறார். இந்நிலையில் கலைஞரின் நலம் விசாரிக்க துணை ஜனாதிபதி வெங்கையா நாயுடு, ஆளுநர் பன்வாரிலால் புரோகித், முதல்வர் எடப்பாடி பழனிசாமி, துணைமுதல்வர் ஓ.பன்னீர்செல்வம், அமைச்சர்கள், பல்வேறு அரசியல் கட்சி தலைவர்கள், சினிமா பிரபலங்கள் உட்பட ஏராளமானோர் தினமும் மருத்துவமனை வந்து செல்கின்றனர்.
கலைஞரின் உடல்நிலை தொடர்ந்து சீராக உள்ளதாக காவேரி மருத்துவமனை தகவல் வெளியிட்டும், இன்று 4வது நாளாக காவேரி மருத்துவமனை முன் ஏராளமான தொண்டர்கள் திரண்டு நின்று தலைவா எழுந்து வா என்றும், கலைஞர் வாழ்க என்று கோஷம் எழுப்பியபடியே இருக்கின்றனர். இந்நிலையில், கலைஞரின் நலம் வசாரிக்க காங்கிரஸ் தேசிய செய்தி தொடர்பளர் குஷ்பு இன்று மருத்துவமனை வருகை தந்தார். அங்கு கலைஞரின் உடல்நலம் விசாரித்த பின் வெளியே வந்த அவர் செய்தியாளர்களை சந்தித்தார். அப்போது அவர் கூறியதாவது,

கலைஞர் என்றைக்குமே ஒரு போராளியாக இருந்திருக்கிறார். இன்றும் அவர் ஒரு போராளியாக இருக்கிறார். கலைஞர் பூரண குணமடைந்து வீட்டுக்கு திரும்பி வருவார் என்ற நம்பிக்கை நம் எல்லோருக்கும் இருக்கிறது. அவர் மீண்டும் பழையபடி திரும்ப வந்து ’உயிரினும் மேலான உடன் பிறப்புகளே’ என கோடிக்கணக்கான தொண்டர்களை பார்த்து பேசுவார் என்று நம்புகிறேன். காவேரி மருத்துவமனையின் மருத்துவர்கள் ரொம்ப நல்லபடியாக அவரை கவனித்து வருகிறார்கள் என காங்கிரஸ் தேசிய செய்தி தொடர்பளர் குஷ்பு தெரிவித்துள்ளார்.


தேர்தல் குளறுபடிகளுக்கு சரியாக தீர்வு  காணாவிட்டால் மஇகாவில் மீண்டும்  பிளவு ஏற்படும்

கோலாலம்பூர்,

நடந்து முடிந்த மஇகா தேர்தலில் நிகழ்ந்துள்ள பல்வேறு குளறுபடிகளுக்கு சரியான முறையில் தீர்வு காணாவிட் டால் 72 ஆண்டு கால பாரம்பரிய மிக்க கட்சியில் மீண்டும் ஒரு பிளவு ஏற்படுவதற்கான சாத்தியம் இருப்பதாக கட்சியின் தேசியத் துணைத் தலை வர் பதவிக்குப் போட்டியிட்டவரான டான்ஸ்ரீ இராம சாமி நேற்று கோடி காட் டினார்.

Read More:


அக்டோபரில் பொதுத் தேர்தல்!

நாட்டின் மிகவும் பரபரப்பான 14-ஆவது பொதுத் தேர்தல் வரும் அக்டோபர் மாதம் நடைபெறலாம் என்று எதிர்பார்க்கப்படுகிறது. பிரதமர் டத்தோஸ்ரீ நஜீப் துன் ரசாக், துணைப் பிரதமர் டத்தோஸ்ரீ அகமட் ஜாஹிட் ஹமிடி உட்பட தேசிய முன்னணி உறுப்புக் கட்சிகளின் தலைவர்களும், மாநில மந்திரி புசார்கள், மாநில முதலமைச்சர்கள் ஆகியோர் அண்மையில் பகாங், ஜண்டா பாயிக்கில் உள்ள பயிற்சி மையத்தில் நடைபெற்ற ஒரு சிறப்பு பயிற்சியில் கலந்து கொண்டது இதனை நிரூபிக்கும் வகையில் உள்ளது. கடந்த ஏப்ரல் 7ஆம் தேதி தொடங்கி 3 நாட்களுக்கு நடைபெற்ற அப்பயிற்சியில் மாநில அளவில் தேசிய முன்னணியின் நிலை குறித்து ஆழமாக ஆய்வு செய்யப்பட்ட தாகவும் தெரிகிறது. வரும் பொதுத் தேர்தலில் சிலாங்கூர் மாநிலத்தை கைப்பற்றுவதில் தேசிய முன்னணி நம்பிக்கை கொண்டுள்ளது.எனி னும், பினாங்கு மாநிலத்தில் இதற்கான வாய்ப்புகள் சாதகமாக இல்லை என்பது அந்த ஆய்வின் வழி கண்டுபிடிக்கப்பட்டிருப்பதாக அறியப்படுகிறது. கடந்த காலங்களில் பொதுத் தேர்தல் நடைபெறுவதற்கு முன்பு தேசிய முன்னணி இதுபோன்ற பயிற்சியை நடத்தி பல்வேறு ஆய்வுகளை நடத்தி வருவது வழக்கமான நடைமுறையாகும். அப்பயிற்சியில் கலந்து கொண்ட மாநில மந்திரி புசார்க ளும், முதலமைச்சர்களும் தங்கள் மாநிலங்களில் ஏற்பட்டுள்ள மாற்றங்கள் குறித்து விளக்கம் அளித்ததாகவும் தெரிகிறது. ஒவ்வொரு மாநிலங்களிலும் உள்ள நாடாளுமன்ற, சட்டமன்றத் தொகுதிகளில் எந்த இடங்களில் தேசிய முன்னணி வெற்றி பெறலாம் போன்ற தக வல்கள் உட்பட, அத்தொகுதிகளில் தேசிய முன்னணிக்கு உள்ள பலம், பலவீனங்கள் குறித்தும் விளக்கம் அளித்துள்ளதாகவும் தகவல்கள் கசிந்துள்ளன. தற்போது எதிர்க்கட்சிக ளிடையே ஏற்பட்டுள்ள மோதல் அல்லது விரிசலை தங்களுக்கு சாதமாக பயன்படுத்தினால் சிலாங்கூர் மாநிலத்தை தேசிய முன்னணி மீண்டும் கைப்பற்றிவிட முடியும் என கொள்கை அளவில் ஒப்புக் கொள்ளப்பட்டதாகவும் தெரிகிறது. அக்கூட்டத்தில் பொதுத் தேர்தலுக்கான தேதி குறித்து பிரதமர் அறிவிப்பு எதையும் செய்யவில்லை என்றாலும், அக்டோபர் தொடக்கத்தில் தேர்தல் நடை பெறலாம் அல்லது அடுத்த ஆண்டிற்கு ஒத்திவைக்கப்படலாம் என்று நம்பத்தகுந்த வட்டாரங்கள் தெரிவித்துள்ளன.


யாழ்ப்பாணத்தில் மீண்டும் வாள் வெட்டு!

யாழ்ப்பாணம், கொக்குவில் பிடாரி கோவில் பகுதியில் இரு குழுக்களுக்கு இடையில் இடம்பெற்ற மோதலையடுத்து, வீதியில் சென்றவர்கள் மீது வாள்வெட்டு தாக்குதல் மேற்கொள்ளப்பட்டுள்ளது. இந்த சம்பவம் நேற்று இரவு ஒன்பது மணியளவில் இடம்பெற்றுள்ளதாக பொலிஸார் தெரிவித்துள் ளனர். இந்த சம்பவத்தையடுத்து குறித்தப்பகுதியில் பதற்ற நிலை ஏற்பட்டிருந்ததாகவும் தெரிவிக்கப்பட்டுள்ளது. இதனையடுத்து சம்பவ இடத்திற்கு விரைந்த பொலிஸார் நிலமையை கட்டுப்பாட்டுக்குள் கொண்டுவந்துள்ளனர். இரு இளைஞர்களுக்கு இடையில் கொடுக்கல் வாங்கல் தொடர்பில் இடம்பெற்ற தகராறு பின்னர் மோதலாக மாறியுள்ளது. இதன் போது அருகில் இருந்த இளைஞர்கள் குறித்த இரு வரையும் சமாதானப்படுத்தி அனுப்பி வைத்துள்ளனர். எனினும், கேணியடியை சேர்ந்த இளைஞர் ஒன்பது பேர் கொண்ட குழுவுடன் வந்து, தன்னோடு தகராற் றில் ஈடுபட்டவரை தாக்குவதற்கு தேடியுள்ளார். இந்நிலையில், வீதியில் சென்றவர்கள் மீதும் குறித்த குழுவினர் தாக்குதல் மேற்கொண்டுள்ளதாக தெரிவிக்கப்படுகின்றது. இதன் போது தாக்குதலுக்கு இலக்கான வான் சாரதி ஒருவர் வைத்தியசாலையில் அனுமதிக்கப்பட்டுள்ளார்.


பாக்யராஜ் படத்தில் சசிகுமார்

பாக்யராஜ் இயக்கி நடித்து மாபெரும் வரவேற்பை பெற்ற சூதூறல் நின்னு போச்சு’ படத்தின் மறுபதிப்பில் நடிகர் சசிகுமார் நடிக்க இருப்பதாக தகவல் வெளியாகி இருக்கிறது.

இதுகுறித்து பாக்யராஜிடம் கேட்டபோது, தூறல் நின்னுப் போச்சு படத்தை மறுபதிப்பு செய்ய திட்டமிட்டுள்ளதை உறுதிப்படுத்தியுள்ளார். சசிகுமார் கூறும்போது, அவர் இந்த படத்தில் நடிப்பதை உறுதிப்படுத்தியுள்ளார். இந்த காலகட்டத்துக்கு ஏற்றவாறு படத்தை உருவாக்க திட்டமிட்டுள்ளதாகவும், நம்பியார் கதாபாத்திரத்திற்கு ராஜ்கிரன் பொருத்தமாக இருப்பார் என்று நம்புகிறோம். இதுகுறித்த அதிகாரப்பூர்வ அறிவிப்பு விரைவில் வெளியாகும் என்று அவர் கூறினார்.


மலேசியாவில் படுதீவிரமாக பரவும் தேர்தல் காய்ச்சல்!

நாட்டின் 14 ஆவது பொதுத் தேர்தலுக்கான காய்ச்சல் படுதீவிரமாக பரவி வருவதற்கான அறிகுறிகள் தென்படத்தொடங்கியுள்ளன. இது மலேசிய இந்திய அரசியல்வாதிகளின் சுறுசுறுப்பான நடவடிக்கைகளின் வழி அறியத் தொடங்கியுள்ள நிலையில் ஐந்து ஆண்டுகளுக்கு ஒரு முறையே இந்திய அரசியல் வாதிகள் மக்கள் இருப்பதாக அறிந்து நடவடிக்கைகளை மேற்கொள்வது நியாயமா? மலேசிய இந்தியர்களை அரசாங்கத்தின் சார்பில் அரசியல் பிரதிநிதித்துவத்தினைப் பெற்றிருக்கும் ம.இ.கா. மலேசிய இந்தியர்களின் தேவைகளை நிறைவு செய்ததா? என்ற கேள்வியை முன்வைத்தால் எவ்வாறான பதில் கிடைக்கும் என்பதை நண்பன் குழுவிவரிக்க வேண்டியதில்லை. ம.இ.கா.வைப் பொறுத்தவரையில் தேசியமுன்னணி மலேசிய இந்தியர்களின் சார்பில் பாரம்பரிய அடிப்படையில் வழங்கிவரும் நாடாளுமன்றம், சட்டமன்றத் தொகுதி களில் பதவிக்காகப் போட்டியிடும் வேட்பாளர்களை மட்டுமே நிறுத்தி வந்ததன் பலனை நாட்டின்12, 13 ஆவது தேர்தல்முடிவுகளின் வழி அறிந்திருந் தாலும் எவ்விதமான உருமாற்றமும் இல்லாமல் 14 ஆவது பொதுத் தேர்தலுக்கான வேட்பாளர் போட்டி சூடு பிடிக்கத் தொடங்கிவிட்டிருப்பதாகவே நண் பன் குழு கருதுகின்றது. எதிர்க்கட்சிகளின் சமத்துவ அரசியல் தந்திரம்: மலேசிய இந்தியர்களின் மற்றொரு சாபக்கேடான விவகாரம் தேசிய முன்னணியின் இந்திய வேட் பாளர்களை எதிர்த்து எதிர்கட்சி கூட்டணியான மக்கள் கூட்டணியின் சார்பில் மற்றொரு இந்திய வேட்பாளரை நிறுத்தி இந்தியர்களின் தேவைகளை முன்வைத்து தேர்தல் களம் காண்பதாகும். பிற இனத்தவர்களின் தொகுதியில் இந்திய வேட்பாளர்களை நிறுத்தும் வாய்ப்பினை எப்போதுமே எதிர்க்கட்சிகள் மேற்கொள்வதில்லை என்பதை அனை வரும் அறிவோம். இந்தியர்களின் சார்பில் களம் காணும் எதிர்க்கட்சியின் இந்திய வேட்பாளர்கள் தேர்தல் முடிவுகள் வரும் வரை இந்தியர்களின் நலன்கள் பாதுகாக்கப் படும் எனவும், இந்தியர்களின் தேவைகளுக்கு முன்னுரிமை வழங்கப்படும் எனவும், தீர்க்க முடியாத விவகாரங்கள் அனைத்தும் தீர்க்கப்படும் எனவும் வாக்குறுதியளித்து விட்டு தேர்தலில் வெற்றி பெற்றவுடன் * இன ரீதியிலான அரசியல் தீர்வினை இந்தியர்களுக்காகச் செய்ய முடியாது. * எல்லோருக்கும் சமத்துவமான நடவடிக்கையே செய்யப்படும். * இந்தியர்களின் தேவைகளை மட்டும் கவனிக்க முடியாது. * ஒரே ஓர் இந்திய ஆட்சிக்குழு உறுப்பினர் தான் முடிவு செய்வார் என இந்தியர்கள் தொடர்பான விவகாரங்களுக்கு தீர்வில்லாமல் தடுமாற வைக்கும் அரசியல் நடவடிக்கைகளைத்தான் இதுவரை காண முடிவதாக நண்பன் குழு கருதுகின்றது. உதிரிக்கட்சிகளின் தேர்தல் நரித்தனம்: மலேசிய இந்தியர்களின் மிகப் பெரிய பின்னடைவாக கருதப்படுவது அரசியல் ஒற்றுமையின்மையே என் பதை யாராலும் மறுக்கவே முடியாது. ஊர் இரண்டு பட்டால் கூத்தாடிக்குக் கொண்டாட்டம் என்பார்கள் அதைப் போலவே தேர்தல் காலங்களில் இந்தியர் களின் மீதிலான அபரிமிதமான உணர்வுகளை வெளிப்படுத்தும் வகையிலான செயல்பாடுகளின்வழி மூன்றாம் தரப்பினராக அரசாங்கத்திடமிருந்து பலவகையான அனுகூலங்களைப் பெற்றுக் கொண்டு மலேசிய இந்தியர்களின் தேவைகளை காற்றில் பறக்க விட்டு விடும் அவலமான நிலையை கடந்த சில ஆண்டுகளாகவே நண்பன் குழு கவனித்து வருகின்றது. மலேசிய இந்தியர்களிடம் காணப்படும் அரசியல் பலவீனத்தால் ஒட்டு மொத்த இந்திய சமூகமும் ஓரங்கட்டப்பட்டு இருப்பதை இன்னமும் அறியாமல் வால் பிடித்து நிற்கும் துர்பாக்கியமான சூழலில் மாற்றம் வராதோ! என்ற எதிர்பார்ப்பே நண்பன் குழுவிடம் ஏற்பட்டுள்ளது. சேவையா? வேட்பாளர் போட்டியா? : மலேசிய இந்தியர்களைப் பொறுத்தவரையில் மலேசிய இந்தியர்களை ஒட்டு மொத்தமாகப் பிரதிநிதிக்கக் கூடிய தேர்தல் வேட்பாளர்கள் அறவே இல்லை என்பதை உணர வேண்டும். நாட்டின் 13 ஆவது பொதுத்தேர்தலின் போது ம.இ.கா.விற்கு 9 நாடாளுமன்றத் தொகுதிகளும் 18 சட்டமன்றத் தொகுதிகளும் ஒதுக்கப்பட்டிருப்பதை அனைவரும் அறிவோம். ம.இ.கா.வைப் பொறுத்தவரையில் தேர்தல் வேட்பாளர்களின் கட்சியின் பதவிகளை வைத்து மட்டுமே நிர்ணயம் செய்யப் படுவதை மறுக்கவே முடியாது. தேர்தல் தொகுதிகளை நிரப்பும் வேட்பாளர்களின் பெயர்ப்பட்டியல் எந்த அடிப்படையில் செய்யப்படுகின்றது? என்ற கேள்விக்கு முழுமையான பதில்கள் கிடைக்குமா? என்பது சந்தேகமே! மலேசிய இந்தியர்களைத் தேர்தலின் வழி பிரதிநிதிப்பவர்கள் கட்சியின் பதவிகளை அலங்கரித்திருப்பது முக்கியக் கூறாக கொண்டதன் விளைவினை நாட்டின் 13 ஆவது பொதுத் தேர்தல் முடிவுகள் முழுமையாக பிரதிபலித்ததை இன்னமும் உணராமல் 14 ஆவது பொதுத் தேர்தலுக்கான வேட்பாளர் களம் மிகவும் பரபரப்பாக இருந்து வருவதை நண்பன் குழுவால் உணர முடிகின்றது. தேர்தல் வேட்பாளர் ஆக வேண்டும் என்பதற்காக நான்கு ஆண்டுகள் தனிமையில் கடுமையான தவத்தினை மேற்கொண்டு தற்போது களம் கண்டிருக்கும் திடீர் மக்கள் சேவையாளர்களை நண்பன் குழுவால் அடையாளம் காட்ட முடியும். இதுவரையிலும் மலேசிய இந்தியர்களைப் பிரதிநிதித்திருக்கும் ம.இ. கா.வின் தேர்தல் வேட்பாளர்கள் மலேசிய இந்தியர்களின் நலனுக்காக மேற்கொண்டிருக்கும் நடவடிக்கைகளைப் பட்டியலிட முடியுமா? ம.இ.கா.வின் தேசியத் தலைவரின் ஆசியைப் பெறுவதற்கான களத்தில் தொகுதியில் இந்தியர்களின் தேவைகள் புறக்கணிக்கப்படலாமா? கோலாலம்பூரில் உள்ள ஒரு வரை ஈப்போவில் வேட்பாளராக நிறுத்துவது சரியா? கடந்த பொதுத் தேர்தலில் வெற்றி பெற்ற ம.இ.கா.வின் வேட்பாளர்கள் இந்தியர் விவகாரங்ளுக்குத் தீர்வு கண்ட விவரங்களை தர முடியுமா? வான் குடை வேட்பாளர்களாகக் களம் காண்பதற்கு வியூகம் அமைத்திருக்கும் வேட்பாளர்கள் தொகுதி மக்களின் ஆதரவைப் பெற்றுள்ளனரா? போன்ற விவரங்கள் தேவையற்றதாகவே மலேசிய இந்தியர்களின் அரசியல் பிரநிதிதித்துவத்தின் தலைமைத்துவம் கருதுவதாக நண்பன் குழு கருதுகின்றது. நாட்டின் 13 ஆவது பொதுத் தேர்தல் நாளிலிருந்து இன்று வரை மலேசிய இந்தியர்களின் விவகாரங்களுக்கு தீர்வு காணப்பட்ட விவரங்களை அரசாங்க சார்புகட்சி, எதிர்க்கட்சிகள், எதிரிக்கட்சிகள் பொதுமக்களுக்குக் காட்ட முடியுமா என்ற கேள்விக்கு பதில் வருகின்றதா என்பதைப் பொறுத்திருந்து பார்ப்போம்.


விவசாயிகளுக்கு கிடைத்த மாபெரும் வெற்றி முதல்-அமைச்சர் எடப்பாடி பழனிசாமி பெருமிதம்

சென்னை,
காவிரி நீர் மேலாண்மை ஆணையம் மற்றும் காவிரி நீர் முறைப்படுத்தும் குழுவை மத்திய அரசு அமைத்து அரசிதழில் வெளியிட்டது தொடர்பாக தமிழக முதல்-அமைச்சர் எடப்பாடி பழனிசாமி நேற்று வெளியிட்ட அறிக்கையில் கூறியிருப்பதாவது.
மத்திய நீர்வள ஆதாரம், நதி மேம்பாடு மற்றும் கங்கை புனரமைப்பு அமைச்சகம், காவிரி நீர் மேலாண்மை ஆணையம் மற்றும் காவிரி நீர் முறைப்ப டுத்தும் குழு ஆகிய அமைப்புகளை அமைத்து, அதை மத்திய அரசின் அரசிதழில் இன்று (நேற்று) வெளியிட்டுள்ளது. இது மறைந்த முதல்- அமைச்சர் ஜெயலலிதாவின் வழியில் செயல்பட்டு வரும் அவருடைய அரசிற்கும், தமிழ்நாட்டு விவசாய பெருங்குடி மக்களுக்கும் கிடைத்த மாபெரும் வெற்றியாகும்.
தமிழ்நாட்டின் விவசாயத்திற்கு ஆதாரமாக விளங்கும் காவிரி நதி நீரை பகிர்ந்து கொள்வது பல ஆண்டுகளாகவும், குறிப்பாக 1970-ம் ஆண்டிலிருந்தும் தமிழ்நாட்டிற்கும், கர்நாடகத்திற்கும் இடையேயுள்ள நீண்ட நாள் பிரச்சினை ஆகும்.
ஜெயலலிதா மேற்கொண்ட தொடர் நடவடிக்கைகளாலும், சட்டப் போராட்டத்தினாலும் மற்றும் உச்சநீதிமன்றத்தின் தலையீட்டாலும், காவிரி நடுவர் மன்ற இறுதி ஆணை மத்திய அரசிதழில் 19.2.2013 அன்று வெளியிடப்பட்டு செயலாக்கத்திற்கு வந்தது.
காவிரி நடுவர் மன்றத்தின் இறுதி ஆணையை மத்திய அரசிதழில் கொண்டு வந்ததுதான் தன்னுடைய 30 ஆண்டுகால அரசியல் வாழ்வில், தான் செய்த சாதனைகளில் முதன்மையானதாக கருதுவதாகவும், தான் பல ஆண்டுகள் பொது வாழ்வில் இருந்து கஷ்டப்பட்டதற்கு இந்த வெற்றிதான் தனக்கு முழு நிறைவைத் தந்திருக்கிறது என்றும் ஜெயலலிதா ஒரு பத்திரிகையாளர்கள் சந்திப்பில் மனம் நெகிழ்ந்து பேசினார் என்பதைக் கொண்டு காவிரி நதிநீர் பிரச்சினையில் அவருக்கு இருந்த உள்ளார்ந்த அக்கறையும், ஈடுபாடும் தமிழ்நாட்டு மக்களுக்கு நன்றாக புரிந்தது.
விவசாயிகளின் உரிமையை நிலைநாட்ட மெரினா கடற்கரையில் தொடர்ந்து 80 மணி நேரம் உண்ணாவிரதம் இருந்து போராடிய ஜெயலலிதாவின் தியாகம் இத்தருணத்தில் நினைவு கூறத்தக்கதாகும்.
உச்சநீதிமன்றத்தில் நிலுவையிலிருந்த சிவில் மேல்முறையீட்டு வழக்குகள் விசாரிக்கப்பட்டு 16.2.2018 அன்று இறுதியாக தீர்ப்பு வழங்கப்பட்டது. இந்த தீர்ப்பில், காவிரி நடுவர் மன்றம் பிறப்பித்த இறுதி ஆணை மற்றும் அதனை மாற்றியமைத்த உச்சநீதிமன்றத்தின் 16.2.2018 அன்று அளிக்கப்பட்ட தீர்ப்பி ன்படி ஒரு செயலாக்க திட்டத்தை மத்திய அரசு 6 வார காலத்திற்குள் அமைக்க வேண்டுமெனவும், காலக்கெடு ஏதும் நீட்டிக்கப்பட மாட்டாது எனவும் குறிப்பிடப்பட்டிருந்தது.
இதனைத் தொடர்ந்து நான் பிரதமரிடம் நேரிலும் மற்றும் கடிதங்கள் வாயிலாகவும் இவ்வமைப்புகளை உடனே அமைக்க வலியுறுத்தினேன். பாராளு மன்ற கூட்டத்தொடர் 5.3.2018 அன்று தொடங்கி 6.4.2018 வரை நடைபெற்றது. இக்கூட்டத்தொடரில், தமிழ்நாட்டைச் சேர்ந்த அ.தி.மு.க. எம்.பி.க்கள் செயலாக்க திட்டத்தை மத்திய அரசு உடனடியாக அமைக்கக் கோரி தொடர்ந்து வலியுறுத்தியதால் பாராளுமன்ற நடவடிக்கைகள் 22 நாட்களுக்கு ஒத்திவைக்கப்பட்டது.
உச்சநீதிமன்றம் பிறப்பித்த காலக்கெடு முடிவடையும் நிலை இருந்தபோது, 29.3.2018 அன்று மூத்த அமைச்சர்கள், தமிழ்நாடு அரசு தலைமை வழக்க றிஞர், தலைமைச் செயலாளர் மற்றும் அரசு அதிகாரிகள் ஆகியோருடன் தமிழ்நாட்டின் சார்பில் எடுக்கப்பட வேண்டிய மேல்நடவடிக்கை குறித்து நான் விரிவாக விவாதித்தேன்.
அக்கூட்டத்தில், நீதிமன்ற அவமதிப்பு வழக்கினை மத்திய அரசின் மீது உச்சநீதிமன்றத்தில் தமிழ்நாடு அரசு தாக்கல் செய்ய வேண்டும் என முடி வெடுக்கப்பட்டு, 31.3.2018 அன்று நீதிமன்ற அவமதிப்பு வழக்கு மத்திய அரசின் மீது உச்சநீதிமன்றத்தில் தாக்கல் செய்யப்பட்டது.

மத்திய அரசும் கால அவகாசம் கேட்டு ஒரு மனுவை உச்சநீதிமன்றத்தில் தாக்கல் செய்தது. உச்ச நீதிமன்றம் 14.5.2018 அன்று, மத்திய நீர்வள ஆதாரம், நதி மேம்பாடு மற்றும் கங்கை புனரமைப்பு அமைச்சக செயலாளர் ஒரு வரைவுத் திட்டத்துடன் நேரில் ஆஜராக வேண்டும் என்று உத்தரவிட்டது. அதன்படி, 14.5.2018 அன்று, மத்திய அரசின் நீர்வள ஆதாரம், நதி மேம்பாடு மற்றும் கங்கை புனரமைப்பு அமைச்சக செயலாளர், உச்சநீதிமன்றத்தில் நேரில் ஆஜராகி, மத்திய அரசு தயாரித்துள்ள வரைவு திட்டத்தினை தாக்கல் செய்தார். எனது அறிவுரையின் பேரில், 16.5.2018 அன்று தமிழ்நாடு அரசு சார்பாக வாதாடிய மூத்த வழக்கறிஞர்கள் காவிரி நடுவர் மன்ற இறுதி ஆணையில், குறிப்பிட்டபடி அனைத்து அதிகாரங்களும் கொண்ட காவிரி மேலாண்மை வாரியம் மற்றும் காவிரி நீர் முறைப்படுத்தும் குழு ஆகிய அமைப்புகளை மத்திய அரசு உடனடியாக அமைத்து செயல்படுத்த வேண்டும் என தகுந்த ஆதாரங்களுடன் கடுமையாக வாதிட்டனர்.

இதனை அடுத்து, 18.5.2018 அன்று மத்திய அரசு தாக்கல் செய்த திருத்திய வரைவு திட்டத்தின் மீது உச்சநீதிமன்றம் தீர்ப்பளித்தது. இத்தீர்ப்பில், மத்திய அரசு தாக்கல் செய்த திருத்திய வரைவு திட்டம், நடுவர் மன்ற இறுதி ஆணை / கட்டளைகள்படியும், அதனை திருத்தியமைத்து வழங்கிய உச்சநீதிமன்ற தீர்ப்பின்படியும் உள்ளது எனவும், 1956-ம் ஆண்டைய பன்மாநில நதிநீர்த் தாவா சட்டப்பிரிவு 6 ஏ 4 ஒத்திருப்பதாகவும் தெரிவிக்கப்பட்டுள்ளது.
மேலும், தமிழ்நாட்டின் கோரிக்கையை ஏற்று, காவிரி நீர் மேலாண்மை ஆணையத்தின் தலைமையிடம் டெல்லியிலும், காவிரி நீர் முறைப்படுத்தும் குழுவின் தலைமையிடம் பெங்களுரூவிலும் செயல்படும் எனவும் இத்திட்டத்தில் குறிப்பிடப்பட்டுள்ளது.
காவிரி நீர் மேலாண்மை ஆணையம் மற்றும் காவிரி நீர் முறைபடுத்தும் குழு ஆகிய அமைப்புகளை அமைத்து, மத்திய அரசிதழில் வெளியிட்டு பருவ மழைக்காலம் தொடங்குவதற்கு முன்னர் செயலாக்கத்திற்கு கொண்டுவர வேண்டி, பிரதமருக்கும், மத்திய நீர்வளத்துறை மந்திரிக்கும் 26.5.2018 அன்று என்னால் கடிதங்கள் அனுப்பப்பட்டுள்ளன.
இவ்வாறு ஜெயலலிதாவின் வழியில் செயல்பட்டு வரும் அவருடைய அரசு பல தொடர் நடவடிக்கைகள் எடுத்ததன் வாயிலாக இன்று (நேற்று) காவிரி நீர் மேலாண்மை ஆணையம் மற்றும் காவிரி நீர் முறைப்படுத்தும் குழு ஆகிய அமைப்புகள் மத்திய அரசால் அமைக்கப்பட்டு மத்திய அரசிதழில் வெளியிடப்பட்டுள்ளது.
காவிரி நடுவர் மன்ற இறுதி ஆணை 19.2.2013 அன்று மத்திய அரசின் அரசிதழில் வெளியிடப்பட்ட பிறகு, அதனை சிறப்பாக செயல்படுத்துவதற்கு ஜெயலலிதா மற்றும் அவர் வழியில் அரசு மேற்கொண்ட தொடர் நடவடிக்கைகளாலும் மற்றும் சட்ட போராட்டங்களாலும், உச்சநீதிமன்றம், காவிரி நடு வர் மன்ற இறுதி ஆணையை சற்று மாற்றியமைத்து 16.2.2018 அன்று பிறப்பித்த தீர்ப்பினை செயல்படுத்துவதற்கு காவிரி நீர் மேலாண்மை ஆணையம் மற்றும் காவிரி நீர் முறைப்படுத்தும் குழு ஆகிய அமைப்புகளை மத்திய அரசு அமைத்து அதனை மத்திய அரசிதழில் 1.6.2018 அன்று வெளியிட்டது, ஜெயலலிதா வழியில் நடைபெறும் தமிழ்நாடு அரசிற்கும், விவசாயப் பெருங்குடி மக்களுக்கும் கிடைத்த மாபெரும் வெற்றியாகும்.
இந்த உத்தரவுகளினால், தமிழ்நாட்டின் உரிமைகள் மற்றும் விவசாயப் பெருங்குடி மக்களின் வாழ்வாதாரம் மீட்டு எடுக்கப்பட்டுள்ளது என்பதையும் இதற்காக பாடுபட்ட அனைவருக்கும் எனது மகிழ்ச்சியையும், நன்றியையும் தெரிவித்துக்கொள்கிறேன். இவ்வாறு அறிக்கையில் கூறப்பட்டுள்ளது.


தேசிய விளையாட்டு தின கபடிப்போட்டி

தேசிய விளையாட்டு தினத்தை முன் னிட்டு நடத்தப் பட்ட கபடிப் போட்டியில் கிளம் அமான் அணியினர் வாகை சூடினர். அக்டோபர் 8ஆம் தேதி தேசிய விளையாட்டு தினம் நாடு தழுவிய நிலையில் அனுசரிக்கப்பட்டது. இதனை முன்னிட்டு ஆங்காங்கே பல போட்டி விளையாட்டுகளும் ஏற்பாடு செய்யப்பட்டிருந்தன. அவ்வகையில் மலேசிய கபடி சங்கமும், சிலாங்கூர் சீக்கியர் யூனியன் கிளப் அமானும் இணைந்து மாபெரும் கபடிப் போட்டி ஒன்றை ஏற்பாடு செய்திருந்தனர். இப்போட்டியில் மொத்தம் 10 குழுக்கள் களமிறங்கி வெற்றிக்காக கடுமையாக போரா டினர். லீக் சுற்றுகளில் அசத்தில கிளப் அமான் அணியினர், சித்தா ரைடர்ஸ் அணியினர் இறுதியாட்டத்திற்கு முன்னேறினர் இறுதியாட்டத்தில் அதிரடியாக விளை யாடிய கிளப் அமான் அணியினர் 22-16 என்ற புள்ளிக் கணக்கில் சித்தா ரைடர்ஸ் அணியை வீழ்த்தி வெற்றி பெற்றனர். வெற்றி பெற்ற கிளப் அமான் அணியினருக்கு வெற்றி கிண்ணமும், பதக்கம் உட்பட 500 வெள்ளி ரொக்கமும் பரிசாக வழங்கப்பட்டது. இப்போட்டியில் இரண்டாவது இடத்தை பிடித்த சித்தா ரைடர்ஸ் அணிக்கு 350 வெள்ளியும் பதக்கங்களும் வழங்கப்பட்டது. இப்போட்டியில் செலயாங் ஏ அணியினர் மூன்றாவது இடத்தையும், செலயாங் பி அணியினர் நான்காவது இடத்தையும் பிடித்தனர். போட்டியில் வெற்றி பெற்றவர்க ளுக்கு கிளம் அமானின் தலைவர் கெகன் டீப், துணைத் தலைவர் டத்தோ பல்ஜிட் சிங், மலேசிய கபடிச் சங்கத்தின் உதவித் தலைவர் ஹர்பால் சிங், தலைமை செயலாளர் பீட்டர் உட்பட பல பிரமுகர்கள் பரிசு களை எடுத்து வழங்கி சிறப்பித்தனர்.


சுபாஷினி மனிதவளத் துறையில் பட்டம்

புக்கிட் மெர்தாஜம் ஜூரு தாமான் மாங்காவை சேர்ந்த சுபாஷினி அன்பழகன் மனித வளத்துறையில் பட்டம் பெற்றார். பினாங்கு பாலிக் பூலாவில் அமைந் துள்ள ஐலேண்ட் டெக்னோலோஜி கல்லூரியில் கல்வி பயின்ற அவருக்கு இங்குள்ள யேஸ்தின் தங்கும் விடுதியில் பட்டமளிப்பு விழா நடைபெற்றது. இப்பட்டம் பெற்றதன் வழி பெற்றோர்கள் அன்பழகன் கமலாட்சி தம்பதியருக்கு மாணவி சுபாஷினி பெருமை சேர்த்த வேளையில், மனித வளத் துறையில் இக்கல்லூரியில் பட்டம் பெற்ற ஒரே இந்திய மாணவியாக அவர் திகழ்கிறார் என்பதும் குறிப்பிடத்தக்கது.


காப்புறுதி இழப்பீட்டுத் தொகையை ஏமாற்றினார்!

வெ.805,000 மதிப்பிலான காப்புறுதி இழப்பீட்டுத் தொகையை வழங்குவதில் ஏமாற்றிய இரு வழக்கில் குற்றம் சாட்டப்பட்ட மலேசிய தாக்காஃ பூல் காப் புறுதி நிறுவனத்தின் குவாந்தான் பகுதி நிர்வாகி ஐடி சுக்ரி யாஹ்யாவிற்கு (43) இங்குள்ள மாஜிஸ்திரேட் நீதிமன்ற த்தில் 4 ஆண்டு சிறைத் தண் டனையும் 7 பிரம்படியும் தண்டனையாக விதிக்கப்பட்டுள்ளன. முகமட் ஷாஃபி எங்கா (46) மற்றும் நோர் அஜைமி அப்துல் வாஹாப் (47) தம்பதியர் கடந்த ஜனவரி 22ஆம் தேதி ஜாலான் குவாந்தான் -ஜொகூர் பாருவில் நிகழ்ந்த சாலை விபத்தில் பலியாகி உள்ளனர். தாக்காஃபூல் மலேசிய காப்புறுதி நிறுவனத்தை ஏமாற்றி மரணமடைந்தவர்களுக்கு உரிய காப்புறுதி இழப் பீட்டுத் தொகையான வெ.805,000ஐ தன்னுடைய டிஎம் அசெட் மேனஜ்மென்ட் நிறுவனத்தின் வங்கிக் கணக்கில் செலுத்தி உள்ளார். இந்தக் குற்றத்தை ஒப்புக் கொண்ட அவருக்கு மேற்கண்ட தண்டனை வழங்கப்பட்டுள்ளது.


உங்கள் வீட்டிற்கு வந்தால் தோசை சுட்டு தருவீர்களா - பெண்களுடன் பிரதமர் மோடி

மும்பை

பா.ஜ.க தலைமையிலான அரசு மத்தியில்  நான்கு ஆண்டுகள் நிறைவுற்றதை தொடர்ந்து, பிரதமர் நரேந்திர மோடி பிரதம மந்திரி  உஜ்ஜவாலா யோஜனா (PMUY)  திட்ட பயனாளிகளுடன் கலந்துரையாடினார்.பிரதம மந்திரி உஜ்ஜவாலா யோஜனா, மோடி அரசாங்கத்தின் மிக வெற்றிகரமான முக்கிய திட்டங்களில் ஒன்றாகும். இந்த கலந்துரையாடலில் பேசிய பிரதமர் மோடி   நாடு முழுவதும் பல மக்களின் வாழ்வில் தாக்கத்தை ஏற்படுத்தியுள்ளது என கூறினார்.

"உஜ்ஜவாலா யோஜனா ஏழைகளின் உயிர்களை பலப்படுத்தியுள்ளது,  தலித்துகள், பழங்குடி சமூகங்கள். இந்த முன்முயற்சி சமூக மேம்பாட்டில் ஒரு முக்கிய பங்கைக் கொண்டுள்ளது. நாடு முழுவதும் பல மக்களின் வாழ்வில் தாக்கத்தை ஏற்படுத்தியுள்ளது.2014 வரை, 13 கோடி குடும்பங்கள் எல்பிஜி இணைப்பு கிடைத்தது. இதன் அர்த்தம், ஆறு தசாப்தங்களுக்கும் மேலாக 13 கோடியை கொண்டிருந்தது. எல்.ஜி.ஜி. இணைப்புகளை  பெரும்பாலும் பணக்காரர்கள்தான் வைத்து இருந்தனர். கடந்த 4 ஆண்டுகளில், 10 கோடி புதிய இணைப்புகள் சேர்க்கப்பட்டு, ஏழைகள் பயனடைந்தனர்.

நான் இளைஞனாக இருந்தபோது, என் அம்மா சமையல் செய்வார், நான் அப்போது வரும் புகையை நினைத்து கொள்கிறேன். என அவர் கூறினார்.இந்த கலந்துரையாடலில் தமிழகம் கிருஷ்ணகிரியைச் செர்ந்த உத்தரம்மா என்ற பெண்ணும் கலந்து  கொண்டார். அவரிடம் வணக்கம் என தமிழில் பேசிய பிரதமர் மோடி  உங்கள் வீட்டிற்கு வந்தால் தோசை சுட்டு தருவீர்களா எனக் கேட்டார். அதற்கு அவரும் தருகிறேன் எனக் கூறினார். இவ்வாறு ஓவ்வொரு மாநிலத்தை சேர்ந்தவர்களும் பிரதமர் மோடியிடம்  தங்கள் கருத்துக்களை பரிமாறிக்கொண்டனர்.


300 தீவிரவாதிகள் இறந்ததாக நாங்களா கூறினோம்; மத்திய அமைச்சரின் சர்ச்சை வீடியோ...

புல்வாமா தாக்குதலுக்கும் பதில் தாக்குதலாக இந்திய விமானப்படையினர் நடத்திய தாக்குதலில் 300 தீவிரவாதிகள் கொல்லப்பட்டதாக தகவல்கள் வெளி யாகின.

ஆனால் இந்த தகவலை பாகிஸ்தான் தொடர்ந்து மறுத்து வந்தது. இந்நிலையில் இது குறித்து மத்திய அமைச்சர் எஸ்.எஸ்.அலுவாலியா பேசிய வீடியோ ஒன்று தற்போது வைரலாகி வருகிறது. அதில் பேசியிருந்த அவர், "எதிரிகளின் பகுதிகளை ஊடுருவித் தாக்கமுடியும் என்பதை தெரியப்படுத்துவதுதான் நோக்கமே தவிர தாக்குதலில் மனித உயிர் இழப்புகளை ஏற்படுத்துவது அல்ல.

இந்தியா மற்றும் சர்வதேச ஊடகங்களும் மோடி கூறியதாக சில தகவல்களை வெளியிட்டன. ஆனால் இறந்தவர்களின் எண்ணிக்கையைப் பற்றி பிரதமர் எதுவும் சொல்லவில்லை. நான் கேட்கிறேன், பிரதமர் மோடியோ, அரசாங்க செய்தித் தொடர்பாளரோ அல்லது எங்கள் கட்சித் தலைவர் அமித் ஷாவோ பாலாகோட் தாக்குதலில் இத்தனை பேர் இறந்தார்கள் என்று எப்போதாவது சொன்னார்களா? எந்த ஒரு உயிரையும் கொல்ல வேண்டும் என்ற நோக்க த்திற்காக இந்த தாக்குதல் நடத்தப்படவில்லை" என கூறினார். அவர் இப்படி பேசிய அந்த வீடியோ தற்போது சமூகவலைதளங்களில் வைரலாகி வருகிறது.


தமிழகத்தில் 1-12ம் வகுப்பு வரையிலான பள்ளி பாடத் திட்ட வரைவு

சென்னை

பள்ளிகளுக்கான புதிய பாடத்திட்ட வரைவை முதல்வர் எடப்பாடி பழனிச்சாமி வெளியிட்டார். பள்ளி மாணவர்களுக்கு புதிய பாடத்திட்டம் உருவாக்கப்படும் என்று ஜூலை 4 ம் தேதி அறிவிக்கப்பட்டுள்ளது. புதிய பாடத்திட்ட வரைவு பள்ளிக்கல்வித்துறை இணையத்தில் பதிவேற்றம் செய்யப்பட்டுள்ளது. www.tnscert.org என்ற இணையதளத்தில் புதிய பாடத்திட்ட வரைவை முதலமைச்சர் வெளிட்டார்.
இணையதளத்தில் வரைவு பாடத்திட்டங்கள் பற்றி 15 நாளில் பெற்றோர், கல்வியாளர்கள் உள்ளிட்டோர் கருத்து கூறலாம் என தெரிவிக்கப்பட்டுள்ளது. முதல் கட்டமாக இந்த ஆண்டு 1,6,9 மற்றும் 11ம் வகுப்புகளுக்கு பாடதிட்டம் மாற்றம் செய்யப்படுகிறது. அதைத்தொடர்ந்து அடுத்தாண்டு 2,7,10 மற்றும் 12ம் வகுப்புகளுக்கு பாடத்திட்டம் மாற்றப்படுகிறது. மேலும் 2020-2021ம் ஆண்டு 3,4,5 மற்றும் 8 வகுப்புகளுக்கு பாடத்திட்டம் மாற்றப்படும் என்று தகவல் தெரிவிக்கப்பட்டுள்ளது.


சத்யராஜ், சரத்குமார் உட்பட எட்டு பேர் மீதான பிடிவாரன்ட்டுக்கு உயர்நீதிமன்றம் தடை!

பத்திரிகையாளர்களை அவதூறாகப் பேசிய வழக்கில், நடிகர்கள் சரத்குமார், சத்யராஜ் உள்ளிட்ட எட்டு பேருக்கு நீலகிரி நீதிமன்றம் பிறப்பித்த பிடிவாரன்ட்டுக்கு, சென்னை உயர்நீதிமன்றம் தடைவிதித்துள்ளது. சென்னையில், 2009ஆம் ஆண்டு நடிகர் சங்கத்தில் நடைபெற்ற கூட்டத்தில், நடிகர்கள் சத்யராஜ், சரத்குமார், சூர்யா, விவேக், விஜயகுமார், சேரன், அருண் விஜய், நடிகை ஶ்ரீபிரியா ஆகியோர் பத்திரிகையாளர்களை அவதூறாகப் பேசிய வழக்கில் ஆஜராகாததால் நீலகிரி குற்றவியல் நீதிமன்றம், எட்டுப் பேருக் கும் பிணையில் வர முடியாத அளவில் பிடிவாரன்ட் பிறப்பித்தது. பிடிவாரன்ட்டை ரத்துசெய்யக்கோரி, எட்டு பேரும் நீலகிரி நீதிமன்றத்தில் மனுத்தாக்கல் செய்தனர். இந்த மனுக்களைத் தள்ளுபடிசெய்த நீதிபதி, பிடி வாரன்ட்டை உறுதிசெய்தது. மேலும், ஜூன் 17 ஆம் தேதிக்குள் எட்டு பேரையும் கைதுசெய்து நீதிமன்றத்தில் ஆஜர்படுத்த வேண்டும் என்றும் உத்தர விட்டது. ஆனால், இந்த உத்தரவை எதிர்த்து உடனடியாக சென்னை உயர்நீதிமன்றத்தில் நடிகர்கள் சார்பில் மனுத்தாக்கல்செய்யப்பட்டது. இந்த மனு, சென்னை உயர்நீதிமன்றத்தில் இன்று விசாரணைக்கு வந்தது. அப்போது , 'நீலகிரி நீதிமன்ற நீதிபதி பிறப்பித்த பிடிவாரன்ட்டுக்குத் தடை விதித் ததோடு, மறு உத்தரவு வரும் வரை வழக்கை விசாரிக்கக் கூடாது' என்று கூறி வழக்கு விசாரணையை இரண்டு வாரத்துக்கு ஒத்திவைத்தது.


14 வங்கிகளை அதிரவைத்த மல்லையா நிறுவனம்! புதிய ஆவணம் தகவல்

விஜய்மல்லையாவின் கிங்ஃபிசர்ஸ் ஏர்லைன்ஸ் நிறுவனத்தால் 14 வங்கிகளுக்கு ரூ.4,300 கோடி இழப்பு ஏற்பட்டுள்ளது எனக் கணக்கிடப்பட்டுள்ளது. நாட்டின் மிகப்பெரிய வங்கியான இந்திய ஸ்டேட் வங்கியின் உள்ளக ஆய்வு ஆவணம் ஒன்றை மேற்கோள்காட்டி, எகனாமிக் அண்ட் பொலிட்டிக்கல் வீக்லி இதழ் இத்தகவலை வெளியிட்டுள்ளது. அந்த நிறுவனத்துக்குக் கடன்கொடுத்து இழப்பைச் சந்தித்துள்ள 14 வங்கிகளில் 13 வங்கிகள் பொதுத்துறை நிறுவனங்கள் ஆகும். இதில் இந்திய ஸ்டேட் வங்கியானது அதிகபட்சமாக 900 கோடி ரூபாய் இழப்பைச் சந்தித்துள்ளது. மும்பையில் உள்ள மிட் கார்ப்பரேட் குரூப் முதன்மைப் பொதுமேலாளர் சுப்பண்ணாவின் தலைமையிலான குழு, இந்த இழப்பீட்டைக் கணக்கிட்டு, கடந்த டிசம்பர் 7ஆம் தேதியன்று, பெருந்தொகை மோசடிகளைக் கண்காணிக்கும் வங்கியின் சிறப்புக்குழுவிடம் சமர்ப்பிக்கப்பட்டது. முன்னதாக டிசம்பரில் நடக்கவிருந்த இந்தக் குழுவின் கூட்டமானது, இரண்டு மாதங்கள் தாமதமாக கடந்த பிப்ரவரி 17ஆம் தேதி நடைபெற்றது. கிங்ஃபிசர்ஸ் நிறுவனத்துக்கு 2009 முதல் 2012-ஆம் ஆண்டுவரையிலான காலகட்டத்தில் 17 வங்கிகள் கடனை வழங்கியிருந்தன. அந்த சமயத்தில்தான் அந்த நிறுவனமானது மோசமானநிலைக்குப் போகத் தொடங்கியது; வாங்கிய கடனைத் திரும்பச்செலுத்தமுடியாத நிலையை அடைந்தது. இந்நிலையில் கிங்ஃபிசர் நிறுவனத்துக்கு கடன் கொடுத்த 14 வங்கிகள் ஒன்றாக, அந்த நிறுவனத்துடனேயே ஒப்பந்தம் செய்துகொண்டன. இந்தக் கடன் தீர்ப்பு உடன் பாட்டில்,விஜய்மல்லையாவே தனிநபர் ஜவாப்தாரியாகவும் கார்ப்பரேட் ஜவாப்தாரியாக அவரின் யுனைடட் பிரிவெரிஸ் மதுபான நிறுவனமும் குறிப்பிடப் பட்டது. இழப்பைச் சந்தித்துள்ள வங்கிகள் பட்டியலில், இரண்டாவது இடத்தில் ஐடிபிஐ வங்கியும், பஞ்சாப் தேசிய வங்கி, பேங்க் ஆஃ இண்டியா, பேங்க் ஆஃப் பரோடா, சென்ட்ரல் பேங்க் ஆஃ இண்டியா, யுனைடட் பேங்க் ஆஃப் இண்டியா, யுசிஓ வங்கி, கார்ப்பரேசன் வங்கி, மைசூர் ஸ்டேட் வங்கி, இந்தியன் ஓவர் சீஸ் வங்கி, ஃஃபெடரல் வங்கி, பஞ்சாப் சிந்து வங்கி, ஆக்சிஸ் வங்கி என இழப்புத்தொகை அடிப்படையில் வரிசையாக இடம்பெற்றுள்ளன. 14 வங்கிக ளுக்கும் சேர்த்து ரூ.4,300 கோடி ரூபாய் இழப்பு ஏற்பட்டுள்ளது என இந்திய ஸ்டேட் வங்கியின் ஆவணத்தில் குறிப்பிடப்பட்டுள்ளது.


பாகிஸ்தான் பிரதமராக இம்ரான்கான் பதவியேற்றார்

பாகிஸ்தானின் புதிய பிரதமராக இம்ரான்கான் இன்று பதவி ஏற்றுக்கொண்டார்.முன்னாள் கிரிக்கெட் வீரர் இம்ரான்கான் தெஹ்ரிக் - இ - இன்சாப் கட்சியின் தலைவர்.  நடந்து முடிந்த பாகிஸ்தான் நாடாளுமன்ற தேர்தலில் இக்கட்சி கூடுதல் இடங்களைப் பிடித்து தனிப்பெரும் கட்சியாக வந்தது.

புதிய பிரதமரை தேர்ந்தெடுப்பதற்காக பாகிஸ்தான் நாடாளுமன்ற கூட்டம் நேற்று நடந்தது. கூட்டத்தில் ஓட்டெடுப்பு நடந்தது. பாகிஸ்தான் தெஹ்ரீக் இ இன்சாப் கட்சி தலைவர் இம்ரான் கானும், எதிர்க்கட்சிகளின் பொது வேட்பாளராக பாகிஸ்தான் முஸ்லிம் லீக் கட்சி (நவாஸ்) தலைவர் ஷாபாஸ் ஷெரீப்பும் போட்டியிட்டனர். இதில் 176 ஓட்டு வாங்கி இம்ரான் கான் வெற்றி பெற்றார். ஆகவே, அவர் பிரதமராக தேர்ந்தெடுக்கப்பட்டார். அவரை எதிர்த்து போட்டியிட்ட ஷாபாஸ் ஷெரீப்புக்கு 96 ஓட்டுகள் மட்டுமே கிடைத்தது.

இஸ்லாமாபாத்தில் உள்ள ஜனாதிபதி மாளிகையில் இன்று பதவி ஏற்பு விழா நடைபெற்றது. பாகிஸ்தான் பிரதமராக இம்ரான் கானுக்கு ஜனாதிபதி மம்னூன் உசேன் பதவிப்பிரமாணம் செய்து வைத்தார்.


அடங்காவிட்டால் ஆட்சியைக் கவிழ்ப்பேன்...” கெடு விதிக்கும் டி.டி.வி.தினகரன்!

அ.தி.மு.க கட்சி நடவடிக்கைகளில் இருந்து 45 நாள்கள் வனவாசம் சென்றுவிட்டு திரும்பியிருக்கும் அக்கட்சியின் துணைப் பொதுச்செயலாளர் டி.டி.வி. தினகரன், தற்போது முழுவீச்சில் கட்சி நடவடிக்கைகளில் ஈடுபட்டுள்ளார். இரட்டை இலைச் சின்னத்தை தனது அணிக்குப் பெறுவதற்காக லஞ்சம் கொடுக்க முயன்ற வழக்கில் டெல்லி போலீஸாரால் கைதுசெய்யப்பட்டு, திஹார் சிறையில் அடைக்கப்பட்டார், இந்த வழக்கில் இருந்து ஜாமீனில் வெளியே வந்தபோது, டி.டி.வி. தினகரனை 12 எம்.எல்.ஏ-க்கள் மட்டுமே பார்த்தனர். அதன்பின்னர், ஜூன் 3-ஆம் தேதி சென்னை வந்த அவரை வரவேற்க சென்னை விமான நிலையத்தில் 2 ஆயிரத்துக்கும் மேற்பட்ட அ.தி.மு.க நிர்வாகி களும், தொண்டர்களும் கூடினர். எம்.பி-க்கள், எம்.எல்.ஏ-க்கள், மாவட்டச் செயலாளர்கள் என்று வரிசைகட்டி நின்று தினகரனை வரவேற்றனர். 2014-ம் ஆண்டு பெங்களூரு சிறையில் இருந்து ஜெயலலிதா சென்னை திரும்பியபோது, அவரை மலர் தூவி தொண்டர்கள் வரவேற்றதுபோல, டி.டி.வி. தினகரனையும் மலர் தூவி வரவேற்றனர். பெங்களுரு சிறையில் உள்ள சசிகலாவை பார்க்க ஜூன் 4-ஆம் தேதி தினகரன் செல்வதற்கு முன்பு, முதல்வர் எடப்பாடி பழனிசாமி, ஓ.பன்னீர்செல்வம் ஆகியோருக்கு மிகவும் நெருக்கமானவர்களிடம் பேசி சில நிபந்தனைகளை விதித்துவிட்டு, பி.ஜே.பி தேசிய தலைவர் அமித் ஷாவுக்கு நெருக்கமானவர் களிடமும் பேசினார். மன்னார்குடி வகையறாக்களை சந்திப்பதையே தவிர்த்துவந்த சசிகலா, டி.டி.வி.தினகரனைச் சந்திக்க உடனே சம்மதம் தெரிவித்தார். ஜெயிலில் இருக் கும் சசிகலாவிடம் பேசிய டி.டி.வி. தினகரன், தமிழக அமைச்சர்கள் போடும் ஆட்டத்தையும் விவரித்தார். அப்போது, கட்சி தொடர்பாக சில ஆலோ சனைகளை சசிகலா வழங்கினாராம். இதுகுறித்து, நிருபர்களிடம் பேசிய டி.டி.வி.தினகரன், ''இரு அணிகளின் இணைப்புக்கு 60 நாள் காலஅவகாசம் கொடுக்கலாம் என்று சசிகலா கூறியிருக்கிறார். அவர்களின் நடவடிக்கையைப் பார்த்து அடுத்தக்கட்ட நடவடிக்கையை எடுக்கலாம் என்று தெரிவித் துள்ளார். தொடர்ந்து கட்சி நடவடிக்கைகளில் நான் ஈடுபடுவேன். என்னை நீக்கி வைக்கவும், ஒதுக்கி வைக்கவும் பொதுச்செயலாளர் சசிகலாவுக்கு மட் டுமே அதிகாரம் உள்ளது'' என்று உறுதியாகக் குறிப்பிட்டார். சென்னை திரும்பியது முதல் தனது அடையாறு வீட்டிற்கு வரும் கட்சி நிர்வாகிகளை தொடர்ந்து சந்தித்து வருகிறார். தினகரனை இதுவரை 32 எம்.எல். ஏ-க்கள் சந்தித்துப் பேசி உள்ளார்கள். தன்னைச் சந்திக்கும் கட்சி நிர்வாகிகள், எம்.எல்.ஏக்கள், கூட்டணி கட்சித் தலைவர்களிடம், ''விரைவில் மாற்றம் வரும். தைரியமாக கட்சிப் பணிகளில் ஈடுபடுங்கள். அமைச்சர்கள் சிலர் சுய நலமாகக் கருத்துத் தெரிவிக்கிறார்கள். அதுபோன்ற பேச்சுக்களை நிறுத்திக் கொள்ளாவிட்டால், ஆட்சியைக் கலைக்கவும் தயங்க மாட்டேன். உங்கள் தொகுதி கோரிக்கைகளை முதல்வரைச் சந்தித்து தெரிவிக்கலாம்'' என்று சொல்லி அனுப்பி வைத்துள்ளார். டி.டி.வி. தினகரனுக்கு நெருங்கிய வட்டாரத்தில் இருக்கும் மூத்த நிர்வாகிகளிடம் பேசியபோது, ''முன்பை விட இப்போது டி.டி.வி.தினகரன் உற்சாகமாக இருக்கிறார். கட்சி வளர்ச்சிப் பணிகளில் வேகம் காட்டச்சொல்லி இருக்கிறார். எந்நேரமும் உள்ளாட்சித் தேர்தல் அறிவிப்பு வரும் என்பதால், அதற்கு ரெடியாக இருக்கும்படி சொல்லியுள்ளார். எம்.ஜி.ஆர். நூற்றாண்டு விழாவை அ.தி.மு.க சார்பில் சிறப்பாக நடத்த திட்டமிட்டு வருகிறார். சுற்றுப்பயணம் பற்றி கேட்டபோது சற்று அமைதிகாக்கச் சொல்லி இருக்கிறார். இரு அணிகளும் இணைய வேண்டும் என்பதே தினகரனின் விருப்பம். தான், அதற்கு ஒருநாளும் முட்டுக்கட்டை போட மாட்டேன் என்று குறிப்பிட்டார். இந்தியாவின் மூன்றாவது பெரிய கட்சியான நம்மிடம் 50 எம்.பி-க்கள் உள்ளனர். யாருக்கும் நாம் பயப்பட வேண்டாம். ஜெயலலிதா ஆட்சிக்காலத்தில் எப்படி ஆட்சியும், கட்சியும் கட்டுக்கோப்பாக இருந்ததோ அதுபோல இப்போதும் இருக்க வேண்டும் என்று அவர் விரும்புகிறார். கட்சித் தலைமைக்கு அனைவரும் கட்டுப்பட்டு விசுவாசத்துடன நடந்து கொள்ள வேண்டும். அதற்காகத்தான் சசிகலா 60 நாள் டைம் கொடுத்துள்ளார்கள். அதைத்தான் தினகரன் வெளியே நிருபர்களிடம் தெரிவித்துள்ளார்' என்றனர். டி.டி.வி.தினகரனின் வேகத்தைப் பார்த்து எம்.நரடாஜன், திவாகரன் உள்ளிட்ட மன்னார்குடி வகையறாக்கள் அதிர்ச்சியில் உறைந்து போய் கிடக்கிறார்களாம். அவரைச் சமாதானப்படுத்தும் முயற்சியில் சிலர் இறங்கியபோது அவர்களிடம் டி.டி.வி.தினகரன், சீறி இருக்கிறார். ''135 எம்.எல். ஏக்களில் நம்மிடம் 122 எம்.எல்.ஏக்கள் இருக்கிறார்கள். சில அமைச்சர்கள் தங்களது சுயலாபத்துக்காக பயந்துபோய் வீண் எதிர்ப்பு காட்டுகிறார்கள். ஜாதியைச் சொல்லி அணி திரள்வார்கள் என்பதெல்லாம் ஏமாற்றுவேலை. ஜாதிப் பெயரைச் சொல்லிக்கொண்டு, ஓ.பன்னீர்செல்வத்துடன் அவரது சமூகத்தைச் சேர்ந்த எம்.எல்.ஏ-க்கள் அனைவரும் ஓடிவிட்டார்களா? ஒவ் வொருவரும் அவரவர் எதிர்காலத்தை முன்வைத்துதான் முடிவு எடுப்பார்கள். இப்போது இருக்கும் அமைச்சர்களின் சொந்த விருப்பத்தை மட்டும் முன் வைத்து ஆட்சி நடத்த முடியாது. கட்சியின் கொள்கை கோட்பாடுகளை முன்வைத்து அம்மா வழியில்தான் ஆட்சி செய்ய வேண்டும்'' என்று கண்டிப்புடன் சொல்லி இருக்கிறார் தினகரன். புதிய அமைச்சரவை எப்படி இருக்க வேண்டும் என்று டி.டி.வி. தினகரன் ஒரு லிஸ்டை ரெடி பண்ணி வைத்து இருப்பதாகச் சொல்கிறார்கள் அவருக்கு நெருக்கமாக இருக்கும் பிரமுகர்கள். அதனால்தான், எம்.நடராஜன் பதறிப்போய் நேற்று அறிக்கை ஒன்றை வெளியிட்டுள்ளார். அதில், “ஒருவர் பொறுத்துக்கொள்வதன் மூலம் இருவர் நட்பு நீட்டிகும் என்ற கருத்தை ஏற்று அ.தி.மு.க ஒன்றுபட வேண்டும். இது காலத்தின் கட்டாயம். இதைத் தவற விட்டால் காலம் நம்மை மன்னிக்காது'' என்று கூறியுள்ளர். பி.ஜே.பி மூத்த அமைச்சர் வெங்கய்ய நாயுடுவும், ''ஜெயலலிதா அறிவித்த திட்டங்களை நிறைவேற்ற அ.தி.மு.க.-வின் இரு அணிகளும் ஒன் றிணைய வேண்டும்'' என்று கோரிக்கை வைத்துள்ளார். இதுபற்றி டி.டி.வி.தினகரன் தரப்பில் விசாரித்தபோது, ''இரு அணிகளும் இணைய வேண்டும் என்பதுதான் எங்கள் எண்ணமும். ஆனால், அவர்கள் கட்சித் தலைமைக்குக் கட்டுப்படவில்லை என்றால், உரிய நடவடிக்கை எடுக்க டி.டி.வி. தினகரன் தயங்க மாட்டார்'' என்று தெரிவித்தனர்.


முன்னாள் கவுன்சிலர் வீட்டில் 40 கோடி ரூபாய் செல்லாத பணம்!

பெங்களூரூவைச் சேர்ந்த முன்னாள் கவுன்சிலர் வீட்டிலிருந்து 40 கோடி ரூபாய் மதிப்புள்ள செல்லாத நோட்டுகளை பெங்களூரூ போலீஸார் கைப்பற்றி யுள்ளனர்.பணமதிப்பு நீக்க நடவடிக்கையின் பின்னர் கறுப்புப் பண ஒழிப்பில் அரசு தீவிரம் காட்டிவருகிறது. இன்று இரண்டாம் கட்ட கறுப்புப் பண ஒழிப்பு நடவடிக்கை தொடங்கப்பட்டது. 60,000 பேரிடம் சோதனையும், விசாரணையும் செய்யப்படும் என முன்னரே வருமான வரித்துறையினர் அறிவித்திருந்த னர். இந்த நேரத்தில் பெங்களூரூ போலீஸார் நடத்திய சோதனையில் செல்லாத கறுப்புப் பணம் கைபற்றப்பட்டுள்ளது. இன்று நடைபெற்று வந்த சோதனையில் பெங்களூரூவைச் சேர்ந்த முன்னாள் மாநகராட்சி கவுன்சிலர் வி.நாகராஜ் என்பவரது வீட்டில் சோதனை நடத்தப் பட்டது. இதையடுத்து, மத்திய அரசால் செல்லாது என்று அறிவிக்கப்பட்ட பழைய ரூபாய் நோட்டுகள் 40 கோடி ரூபாய் பறிமுதல் செய்யப்பட்டுள்ளது. இவரது வீட்டில் கோடிக்கணக்கான பணம் பதுக்கி வைக்கப்பட்டுள்ளதாக போலீஸாருக்கு வந்த ரகசியத் தகவலின் அடிப்படையில் இந்தச் சோதனை மேற் கொள்ளப்பட்டதாகத் தெரிவிக்கப்பட்டது.


பத்திரிகை, விவேக கைப்பேசி வாங்குவதற்கு தனி நபர் வரி விலக்களிப்பு

தினசரி பத்திரிகைகள் வாங்குவது, படிப்பதற்கான உபகரணங்கள் வாங்குவது, கணினி, விளையாட்டு உபகரணங் களை வாங்குவது ஆகியவற்றுக்கு 2017 பட்ஜெட்டில் தனி நபருக்கான வரி விலக்களிப்பு வழங்கப்பட்டுள்ளது. தனி நபர் வாழ்வியல் பாணி திட்டத்தின் கீழ் இவற்றுக்கு வரி விலக்களிப்பு வழங்கப்படுகிறது. தற்போது 21 பிரிவு களில் தனி நபருக்கான வரி விலக்களிப்பு வழங்கப்பட்டு வருகிறது. இதில் தினசரி பத்திரிகைகள், விவேக கைப் பேசி, இணைய சந்தா, ஜிம்னாசியம் உறுப்பினர் சந்தா போன்றவற்றுக்கு தனிநபர் வரி விலக்களிப்பு வழங்கப் பட்டுள்ளது. ஆண்டுக்கு 2,500 வெள்ளி வரையில் இந்த வரி விலக்களிப்பு வழங்கப்படுகிறது.


காவல்துறை விசாரணைக்கு முருகதாஸ் ஒத்துழைக்க வேண்டும் - ஐகோர்ட் உத்தரவு

இயக்குநர் ஏ.ஆர்.முருகதாசை நவம்பர் 27ம் தேதி வரை கைது செய்யத் தடை விதித்தது உயர்நீதிமன்றம். மேலும்,அதுவரை காவல்துறை விசாரணைக்கு முருகதாஸ் ஒத்துழைப்பு அளிக்க வேண்டும் என்ற நிபந்தனையையும் விதித்தது உயர்நீதிமன்றம்.

சர்கார் படத்தில்  அரசு முத்திரை  உள்ள பொருளை தீயிட்டு எரிக்கும் காட்சி வருகிறது என்று தேவராஜ் என்பவரின் புகாரை அடுத்து,  முருகதாஸ் மீது வழக்கு பதிவு செய்யப்பட்டது. இதையடுத்து முன் ஜாமீன் கோரி சென்னை உயர்நீதிமன்றத்தில் முருகதாஸ் வழக்கு தொடர்ந்தார்.   இந்த மனு மீதான விசாரணையை அடுத்து நீதிபதி மேற்கண்ட உத்தரவை பிறப்பித்தார்.


லஞ்சம்? அதிகார துஷ்பிரயோகம்?

லஞ்சம் கேட்கிறார்களா? அதிகாரத்தை துஷ்பிரயோகம் செய்கிறார்களா? அது குறித்து மலேசிய ஊழல் தடுப்பு ஆணையத்திடம் (எம்.ஏ.சி.சி.) புகார் செய்ய தயக்கமாக இருக்குமானால் மலேசிய நண்பனிடம் தகவல் தாருங்கள் என்று மலேசிய ஊழல் தடுப்பு ஆணையத்தின் தலைமை ஆணையர் டத்தோ ஸூல்கிப்ளி அகமட் ஆலோசனை கூறினார். லஞ்சத்தை வேரறுப்பதிலும் அதிகார துஷ்பிரயோகத்தை முறிய டிப்பதிலும் நாங்கள் தொடங்கியுள்ள லஞ்சம் ‘கொடுக்காதீர், தீர்த்துக் கொள்ளாதீர், இணங்கிப் போகாதீர்’ என்ற முப்பரிமாணப் பொருளுடன் லஞ்சத்திற்கு எதிரான ‘கெரா’ நடவடிக்கையில் மலேசிய ஊழல் தடுப்பு ஆணையத்தின் தமிழ்ப் பத்திரிகை சகாவாக மலேசிய நண்பன் விளங்குகிறது. டத்தோ ஷாபி ஜமான் தலைமையில் வெற்றி நடைபோட்டு வரும் மலேசிய நண்பன், எம்.ஏ.சி.சி. மேற்கொள்ளும் அனைத்து நடவடிக்கைகளுக்கும் பெரி யளவில் பக்கபலமாக எங்களுக்கு இருந்து வருகிறது. அந்த வகையில் லஞ்சம் மற்றும் அதிகார துஷ்பிரயோகம் தொடர்பாக எம்.ஏ.சி.சி.யிடம் புகார் செய்ய தயக்கமாக இருந்தால் எங்களின் பத்திரிகை சகா என்ற முறையில் மலேசிய நண்பனிடம் விவரத்தை தரலாம் என்று டத்தோ ஸூல்கிப்ளி தெரிவித்தார். நேற்று மலேசிய நண்பன் தலைமையகத்தில் எம்.ஏ.சி.சி.யின் ‘கெரா’ இயக்கத்தை அதிகாரப்பூர்வமாக தொடக்கி வைத்து உரையாற்றுகையில் அவர் இதனை தெரிவித்தார். நேற்று காலையில் ஆங்கில நாளேட்டிலும் மதியம் சீன நாளேட்டிலும் இரவு மலேசிய நண்பனுடனும் இந்த இயக்கத்தை தொடக்கி வைப்பதாக அவர் சொன்னார். லஞ்சத்தை துடைத்தொழிப்பதில் மக்களின் ஆதரவின்றி எங்களால் மட்டும் செய்ய முடியாது. மக்கள் ஆதரவு இருந்தால் மட்டுமே நாட்டின் மேம் பாட்டையும் மக்களின் நல்வாழ்வையும் சீரழிக்கக்கூடிய லஞ்சத்தையும் அதிகார துஷ்பிரயோகத்தையும் முற்றாக துடைத்தொழிக்க முடியும். தகவல் அளிப்பவர்களின் விவரங்கள் பாதுகாக்கப்படும் என்பதற்கு நான் உத்தரவாதம் அளிக்கிறேன். துணிந்து, தாராளமாக புகார் செய்யுங்கள். நீங்கள் செய்கின்ற ஒவ்வொரு புகாரும் ஊழலற்ற ஒரு நாட்டில் மக்களின் மேன்மைக்காகவும் நல்வாழ்வுக்காகவும் செய்யப்படக்கூடியதாகும். அந்த வகையில் எங்களுடன் இணைந்து இந்த போராட்டத்தில் முன்வந்துள்ள மலேசிய நண்பனுக்கு எங்களின் வாழ்த்துகளையும் நன்றியையும் தெரி வித்துக்கொள்கிறோம் என்று டத்தோ ஸூல்கிப்ளி தனது உரையில் குறிப்பிட்டார்.


2 முறை அடிக்கல் நாட்டப்பட்ட செரண்டா தமிழ்ப்பள்ளி.

(எஸ்.எஸ்.பரதன்) செரண்டா,

இரண்டு முறை அடிக்கல் நாட்டு விழா கண்ட  புதிய செரண்டா தமிழ்ப்பள்ளி கட்டடத்தை எழுப்புவதற்கான நிலத்தில், ஆண்டுகள் பல கடந்தும் அங்கு வெறும் சிமிந்தி தூண்களை மட்டுமே இன்று காண முடிகிறது. யூ.எம்.டபள்யூ பிளாண்டேஷன் நிறுவனம் வழங்கிய 2 ஏக்கர் நிலத்தில் கடந்த 2012-இல் செரண்டா தமிழ்ப்பள்ளியைக் கட்டுவதற்காக அப்போதைய துணைப்பிரதமர் டான் ஸ்ரீ மொகிதீன் யாசின் அடிக்கல் நாட்டினார். மூன்று ஆண்டுகளுக்குப் பிறகு, 2015-இல் கல்வித் துணை அமைச்சர் டத்தோ ப.கமலநாதன் மீண்டும் ஒரு முறை அங்கு அடிக்கல் நாட்டினார்.

Read More: Malaysia Nanban Tamil Daily on 11.1.2019


தினகரன் முதல் அமைச்சராக ஆசைப்பட்டதால் தான் அ.தி.மு.க.வுக்கு இவ்வளவு பிரச்சினை - திவாகரன்

சசிகலாவின் சகோதரர்  திவாகரன்  பேட்டி அளித்தார். அப்போது அவர் கூறியதாவது :-

எடப்பாடி பழனிச்சாமியையும், ஓ.பன்னீர் செல்வத்தையும் ஒப்பிடும் போது தினகரனே இப்போது துரோகியாக தெரிகிறார். அவர்கள் இருவரும் எவ்வ ளவோ பரவாயில்லை என்றே எண்ணத்தோன்றுகிறது. டி.டி.வி.தினகரனை சசிகலா துணை பொதுச்செயலாளராக அறிவித்தபோதே நான் ஏற்றுக்கொ ள்ளவில்லை.  நான் எடப்பாடி பழனிசாமியை தான் ஆதரித்தேன். அதே நேரத்தில் எடப்பாடி அணியிலிருந்து எனக்கு ஒத்துழைப்பு போதவில்லை.

மேலும் குடும்பத்தின் மூத்த உறுப்பினர்கள் சிலர் என்னை சமாதானம் செய்து குடும்பம் பிரிந்து விடக்கூடாது என்று என்னிடம் கூறி தினகரனை ஆதரிக்க சொன்னதால் ஆதரித்தேன். இனி அந்த தவறு நடக்காது. இந்த தவறுக்கு சசிகலா காரணமல்ல.  ஓ.பி.எஸ். மீது குற்றம் சுமத்தி அவரை வெளியில் அனுப்பினார்கள். அதன் பின்னர் அவர் தன்னை காப்பாற்றிக் கொள்ள சில விஷயங்களை செய்தார். அதே போன்று எடப்பாடியிடமும் நடந்து கொண்டனர். ஆனால் அவரிடம் பாட்சா பலிக்கவில்லை.

இப்போது என்னிடமும் அதே போன்று நடந்து கொள்கிறார்கள். எங்கிட்டேயும் அவர்களின் பாட்சா பலிக்காது. எது உண்மை, எது பொய் என்பதை காலம் தான் நிர்ணயிக்கப்போகிறது. அ.தி.மு.க.வுக்கு சறுக்கல் யாரால் வந்தது? திவாகரனால் வந்ததா?  தினகரனால் வந்ததா?

யாருடைய ஆசையால் அ.தி.மு.க.வுக்கு இவ்வளவு கெடுதல் ஏற்பட்டுள்ளது. தினகரன் முதல் அமைச்சராக ஆசைப்பட்டதால் தானே அ.தி.மு.க.வுக்கு இவ்வளவும் பிரச்சினையும் ஏற்பட்டுள்ளது. சின்னம்மா சிறையில் இருந்தபடியே பொதுச் செயலாளராகவே இருந்திருப்பார்.

பெங்களூர் சிறைக்கு சென்று அவரிடம் முதல் அமைச்சர் பதவியை கேட்டார். அவர் கொடுக்கவில்லை. அடுத்த கட்டமாக துணைப் பொதுச்செயலாளர் பதவியையாவது கொடுங்கள் என்று பிச்சை கேட்டார். அவரும் அந்த பதவியை வழங்கினார். அதை வைத்து இப்போது எல்லோரையும் ஆட்டி வைக்கிறார்.

இதனால் சசிகலாவுக்கு கெட்ட பெயர்தான் ஏற்பட்டுள்ளது.

123 எம்.எல்.ஏ.க்கள் 38 எம்.பி.க்கள், கொடி, இரட்டை இலை எல்லாவற்றுடன் தானே தினகரனிடம் கட்சியை கொடுத்துவிட்டு சென்றார் சசிகலா. இப்போது இதில் அவர் எதனை வைத்துள்ளார். கழுதை தேய்ந்து கட்டெறும்பு ஆன மாதிரி ஆகிவிட்டது. அம்மா மக்கள் முன்னேற்ற கழகம்னு இப்போது பேசிக் கொண்டிருக்கிறார். கூட்டத்தைதான் எப்படி வேண்டுமானாலும் கூட்டலாமே. தினகரன் போலி நாடகமாடிக் கொண்டிருக்கிறார். இவ்வாறு திவாகரன் கூறினார்.


கோழி இறைச்சிக் கூடம் சுகாதாரத்திற்கு கேடு!

செலாயாங் சந்தைப் பகுதியில் விரைவில் கோழி அறுப்பு கொட் டகை அமைக்கப்படுவது குறித்து இங்குள்ள மக்கள் மத்தியில் பெரும் கொந்தளிப்பு ஏற்பட்டுள்ளது. எல் லாவற்றிற் கும் மேலாக மக்களின் ஆரோக்கியம் மிக முக்கியம். அதனையெல்லாம் புறந்தள்ளிவிட்டு இங்கு கோழி இறைச்சிக் கூடம் அமைப்பதற்கு கோலா லம்பூர் மாநகர் மன்றம் அனுமதி தந்தது அநியாயம் என்று பத்து மலை மக்கள் நலன் சங்கத் தலைவர் டத்தோ டாக்டர் ஜெயராமன் பொங்கி எழுந்துள்ளார். அவசரப் பட்டு இங்கு இந்த கோழி அறுப்பு மையம் அமைக்கப்படுமானால் அதனால் மக்களுக்கு ஏற்படக் கூடிய சுகாதாரக் கேடுகளை எண்ணிப் பார்க்க வேண்டும். வருமுன் காப்பதே மேல். மற்ற நாடுகளில் இதுபோன்ற தவறுகளால் ஏற்பட்ட பிரச்சினைகள் நமக்கு ஒரு படிப்பினையாக அமையட்டும். 30க்கும் மேற்பட்ட இங்குள்ள அரசு சாரா அமைப்புகள் நேற்று ஒரு சிறப்பு கூட்டத்தைக் கூட்டி தங் களின் ஆட்சேபத்தினையும் எதிர்ப் பினையும் வலுவாக வெளிப் படுத்தினர். எங்களின் உரிமைகள் மீது கை வைக்காதீர். தற்போது நிலவும் உகந்த சுகாதார நிலையினை நாசமாக்கிவிடாதீர் என்ற கோஷம் எழுந்தது. பொதுமக்களின் சுகா தாரத்திற்கு ஊறுவிளை விக்கும் இந்த திட்டம் உடனடி யாக தடுத்து நிறுத்தப்பட வேண்டும் என்று இங் குள்ள மக்கள் ஒரு சேர முழங்கினர். இத்தகைய மையம் முறையாக பராமரிக்கப்படாவிட்டால் புழுக்களும் பூச்சிகளும் வசிக்கும் இடங்களாக விளங்கும். பல்வேறு தொற்று நோய்கள் ஏற்படும் ஆபத்து உண்டு. துர்நாற்றத்திற்கு சொல்லவே வேண்டியதில்லை. சுற்றுச்சூழல் மாசுபடும். நச்சு கிருமி நர்த்தனம் புரியும். சிறுவர்கள் முதல் பெரியவர்கள் வரை ஆரோக்கியம் பல்வேறு பாதிப்புகளுக்கு உள்ளா கும். வாந்தி பேதி மற்றும் வாய்ப் புண் நோய் வரவும் வாய்ப்பு உண்டு என்று இந்த அரசு சாரா அமைப்புகள் எச்சரித்துள்ளன. இறுதியாக இதனால் பறவைக் காய்ச்சல் தொற்றும் அபாயமும் உள்ளது. ஏற்கெனவே, இங்கு போக்குவரத்து நெரிசல் பிரச்சினை பத்து ஆண்டு காலமாக பரிகாரம் காணாமல் இருக்கிறது. இந்த திட்டம் நிலை மையினை மேலும் மோசமாக்கும். போதிய கார் நிறுத்துமிடம் இல்லாமல் இங்குள்ள மக்கள் மத்தியில் போட்டா போட்டி. கண்ட கண்ட இடத்தில் காரை நிறுத்தி விட்டு செல்லுதல், சமயங்களில் இது விபத்துகளுக்கும் வித்திடு கிறது. லைசென்ஸ் இல்லாமல் அந்நிய நாட்டு வியாபாரிகளின் தொந்தரவும் இடையூறும் ஒரு பக்கம். புதுத்திட்டம் வம்பை விலைக்கு வாங்குவது போல. டத்தின் படுகா கதிஜா சுலைமான், செலாயாங் கலை கலாச்சார சங்கத் தலைவர் பரிமளா கிருஷ்ணசாமி செலாயாங் பாரு ருக்குன் தெத்தாங்கா தலைவர் ஹென்றி சந்தானம் ஆகியோர் இந்த ஆட்சேபக் கூட்டத்தில் பங்கெடுத்துக் கொண்டனர்.


கோரவிபத்தில் இரு இந்திய இளைஞர்கள் பலி.

அ.நாகேஸ்வரராவ் தைப்பிங், இங்கு நிகழ்ந்த கோர சாலை விபத்தில் இரு இந்திய இளைஞர்கள் பலியாகினர். எஸ்.யுகேந்திரன் (வயது 27), எம்.காளிதாஸ் (வயது 25) ஆகிய இரு வரும் சம்பவம் நிகழ்ந்த இடத்திலேயே மாண்டனர். இரு கார்கள் எதிரும் புதிருமாக மோதிக் கொண்ட இவ்விபத்து நேற்று அதிகாலை 5.37 மணியளவில் கமுண்டிங் பழைய சாலையில் ராணுவ முகா மிற்கு எதிரே நிகழ்ந்தது. இவர்களுடன் ஒரே காரில் பயணம் செய்த சிவநேசன் (வயது 26) தலையில் ஏற்பட்ட கடுமையான காயங்களால் தைப்பிங் மருத்துவமனையில் அனுமதிக்கப்பட்டுள்ளார். மூவரும் பயணம் செய்த புரோட்டோன் சாகா காரை எதிரே வந்த ஆவ்டி கார் மோதியதாக கூறப்படுகிறது. இதில் ஆவ்டி காரில் பயணித்த 47 வயது ஹஸ்ராட் நூர் ஹஸ்னி சொற்ப காயங்களுடன் உயிர் தப்பினார் என்று தைப்பிங் மாவட்ட போலீஸ் தலைவர் ஏசிபி ஹரித் காம் அப்துல்லா தெரிவித்தார். உயிரிழந்த யுகேந்திரன், கமுண்டிங் கம்போங் பினாங்கைச் சேர்ந்தவர். காளிதாஸ், ஜாலான் சிம்பாங், பத்து 2 1/2 கம்போங் சுகையிடினைச் சேர்ந்தவர். உயிரிழந்த இருவரும் விபத்தின் போது காரிலிருந்து தூக்கியெறியப்பட்டதாக கூறப்படுகிறது.


விஜயகாந்த்தை எல்லோரும் கூப்பிடாமல் கைவிட்டு விட்டால்...

தமிழக காங்கிரஸ் முன்னாள் தலைவர் ஈவிகேஎஸ் இளங்கோவன் சென்னையில் நாளிதழ் ஒன்றுக்கு பேட்டி அளித்துள்ளார்.
அதில், திமுக- காங்கிரஸ் கூட்டணியின் வெற்றிவாய்ப்பு மிகவும் பிரகாசமாக உள்ளது. குறிப்பாக, அதிமுக கூட்டணியில் பாமகவும், பாஜவும் சேர்ந்த பிறகு, திமுக கூட்டணியின் வெற்றி வாய்ப்பானது பன்மடங்கு உயர்ந்துள்ளது. பிரசாரத்துக்கு சோனியா காந்தி, ராகுல்காந்தி, பிரியங்கா காந்தி போன்றவர்கள் வர வேண்டும் என்று விரும்புகிறோம்.

கூட்டணி குறித்து தேமுதிக தலைவர் விஜயகாந்த், விரைவில் முடிவு எடுக்க வேண்டும். கடைசியில் அவரை எல்லோரும் கூப்பிடாமல் கைவிட்டு விட்டால் அவர் நிலை அதோகதிதான். இவ்வாறு கூறினார்.

மேலும் அவர், தற்போது நடந்த இந்தியா- பாகிஸ்தான் தாக்குதலை பொறுத்தவரை, இந்திய விமான படையை சார்ந்தவர்கள் மிகவும் சிறப்பாக பணியாற்றி இருக்கிறார்கள். ஒட்டுமொத்த இந்தியாவே அவர்களை புகழ்கிறது. ஆனால், எப்போதும் போல இதிலேயேயும் அரசியல் லாபம் அடைய பாஜ முயற்சிக்கி றது. அது ஒருபோதும் நிறைவேறாது. இந்த வெற்றி என்பது, இந்த நடவடிக்கைகளில் ஈடுபட்ட விமான படை மற்றும் இந்திய ராணுவத்தை மட்டுமே சாருமே தவிர, ஆளுகின்ற அரசுக்கோ, பிரதமராக இருக்கக்கூடிய மோடியையோ போய் சேராது. இவ்வாறு கூறினார்.


மோசடி வழக்கில் பிரபல டிவி நிகழ்ச்சி தொகுப்பாளினி கைது!!

சென்னையில் பிரபல டிவி நிகழ்ச்சி தொகுப்பாளினி அனிஷா கைது செய்யப்பட்டுள்ளார்.

நெசப்பாக்கத்தை சேர்ந்த அனிஷா என்கின்ற பூர்ணிமாவும் அவரது கணவர் சக்திமுருகனும் ஸ்கை எக்யூப்மென்ட் என்ற பெயரில் வீட்டு உபயோக பொருட்களை விற்பனை செய்துவந்தனர். இந்நிலையில் கே.கே.நகரை சேர்ந்த பிரசாந்த்குமார் என்பவர் வைந்திருந்த நிறுவனத்தில் 101 வீட்டு ஏசிகளை மொத்தமாக வாங்கியுள்ளனர். அதற்கான தொகையை வங்கி காசோலையில் செலுத்தியுள்ளார் அனிஷா.

ஆனால் அந்த கணக்கில் பணம் இல்லாததால் பிரசாந்த் அவரிடம் பணம் கேட்டுள்ளார். ஆனால் அனிஷாவோ பணம் தரமுடியாது என கூறி மிரட்டியுள்ளார். இதனை தொடர்ந்து கே.கே.நகர் காவல் நிலையத்தில் கொடுக்கப்பட்ட புகாரின் அடிப்படையில் நடிகை அனிஷாவையும் அவரது கண வரின் சகோதரன் ஹரிகுமாரையும் போலீசார் கைதுசெய்துள்ளனர்.

அனிஷாவின் கணவர் சக்திமுருகன் தலைமறைவாகி உள்ள நிலையில் இவர்கள் நடத்திவந்த ட்ராவல் ஏஜென்சியிலும் பல மோசடிகள் நடந்துள்ளதாகவும் போலீசாருக்கு புகார் கிடைத்துள்ளது. மேலும் அனுஷாவின் கணவர் சக்திமுருகனையும் போலீசார் தேடிவருகின்றனர்.


தமிழகம், புதுவையில் திமுக கூட்டணிக்கு 33.  அதிமுக கூட்டணிக்கு 3 முதல் 5 மட்டுமே

சென்னை,

தமிழகம் மற்றும் புதுவையில் உள்ள 40 மக்களவைத் தொகுதிகளில் திமுக கூட்டணி 27 முதல் 33 தொகுதிகளில் வெற்றி பெற வாப்பு உள்ளதாகக் கருத்துக் கணிப்பில் தெரியவந்துள்ளது. தமிழகத்தில் நாடாளுமன்றத் தேர்தல் மற்றும் 18 சட்டமன்றத் தொகுதிகளுக்கான இடைத்தேர்தல் பிரச்சாரம் சூடுபிடித்துள்ள நிலையில், மக்களின் மனநிலையை அறியும் பொருட்டு பல்வேறு நிறுவனங்கள் கருத்துக் கணிப்பு நடத்தி முடிவுகளை வெளியிடத் தொடங்கி உள்ளன.

அவ்வகையில் லயோலா கல்லூரி முன்னாள் மாணவர்களின் பண்பாட்டு மக்கள் தொடர்பகம் நடத்திய கருத்துக் கணிப்பு முடிவு  வெளியிடப்பட்டது. இதில், தமிழகம் மற்றும் புதுவையில் உள்ள 40 மக்களவைத் தொகுதிகளுள் திமுக கூட்டணிக்கு 27 முதல் 33 தொகுதிகளில் வெற்றி வாப்பு உள்ளதாக தெரிவிக்கப்பட்டுள்ளது.

தமிழகம், புதுவையில் அதிமுக கூட்டணி 3 முதல் 5 மக்களவைத் தொகுதிகளில் வெற்றி பெற வாப்பு உள்ளது.அமமுக கூட்டணி 1 முதல் 2 மக்களவைத் தொகுதிகளிலும் இடைத்தேர்தலில் 3 முதல் 4 தொகுதிகளிலும் வெற்றி பெற வாப்பு உள்ளது.18 சட்டப்பேரவை இடைத் தேர்தலில் திமுக 9 முதல் 11 தொகுதிகளிலும், அதிமுக 2 முதல் 3 தொகுதிகளிலும் வெற்றி வாப்பு உள்ளதாக தெரிவிக்கப்பட்டுள்ளது.


விமான நிலையத்தில்  வெள்ளி ஐம்பது லட்சம் மதிப்புடைய  அழுங்கு  ஓடுகள் பறிமுதல்

ஆறுமுகம் பெருமாள் சிப்பாங், சிப்பாங் கோலாலம்பூர் அனைத்துலக விமான நிலையத்தின் சுங்கத்துறை அமலாக்கப் பிரிவினர் மேற்கொண்ட அதிரடி நடவடிக்கையின் மூலமாக கானா நாட்டிலிருந்து கடத்தி வரப்பட்டதாக நம்பப்படும் வெள்ளி ஐம்பது லட்சம் மதிப்புடைய அழுங்கு ஓடுகள் பறிமுதல் செய்யப்பட்டுள்ளன. இது குறித்து இன்று பிற்பகல் மூன்றரை மணியளவில் இங்குள்ள கே.எல்.ஐ.ஏ. சுங்கத் துறை அலுவலகத்தில் நடைபெற்ற செய்தியாளர்கள் சந்திப்பின் போது விளக்கமளித்த கே.எல்.ஐ.ஏ சுங்கத் துறையின் தலைமை இயக்குனர் டத்தோ ஹம்சா பின் சுண்டாங், நேற்று 15ஆம் தேதி இரவு 9.50 மணி யளவில் கானா நாட்டிலிருந்து துர்கிஸ் விமானம் மூலம் கோலாலம்பூர் அனைத்துலக விமான நிலைய தீர்வையற்ற சரக்கு கிடங்கு பகுதிக்கு அழுங்கு ஓடுகள் பார்சல் வழி அனுப்பி வைக்கப்பட்டிருந்தது தொடர்பில் சுங்கத் துறையினர் தகவலை பெற்றதாக அவர் கூறினார். இதனைத் தொடர்ந்து அன்றைய தினம் விமான நிலைய தீர்வையற்ற சரக்கு கிடங்கிற்குச் சென்ற சுங்கத் துறையின் அமலாக்கப் பிரிவினர் மேற் கொண்ட சோதனை நடவடிக்கையின்போது அங்கு 16 பெட்டிகளில் வைக்கப்பட்டிருந்த 393.50 கிலோ கிராம் எடையைக் கொண்ட அழுங்கு ஓடுகளை கைப்பற் றியதாகவும் இதன் சந்தை மதிப்பு வெள்ளி ஐம்பது லட்சம் எனவும் அவர் தெரிவித்தார். 2017ஆம் ஆண்டில் நான்காவது தடவையும் இம்மாதத்தில் தொடர்ந்து இரண்டாவது தடவையாக நிகழ்ந்த இச்சம்பவம் குறித்து மேலும் விவரித்த அவர் கைப்பற்றப்பட்ட அழுங்கு ஓடுகள் அடங்கிய 16 பெட்டிகளில் அம்பாங் பகுதிக்கு விநியோகிக்கப்படுவதற்கான முகவரி எழுதப்பட்டிருந்தது என்பதுடன் அது போலியான முகவரி என்பது முதல் கட்ட விசாரணையின் வழி தெரிய வந்துள்ளதுடன் இதனை கிலோ ஒன்றுக்கு 4 ஆயிரத்து ஐந்நூறு அமெரிக்க டாலருக்கு கள்ளத்தனமாக விற்பனை செய்து வருவது தெரிய வந்துள்ளதாக கூறினார்.


கடுமையான நடவடிக்கை அவசியம்!

இவ்வாண்டு ஜனவரி முதலாம் தேதியிலிருந்து நாட்டிலுள்ள உணவகங்களிலும் சாப்பாட்டுக் கடைகளிலும் புகை பிடிக்கத் தடைவிதிக்கப்பட்டுள்ள வேளையில், அதனை மீறுவோருக்கு எதிராக அரசாங்கம் கடுமையான நடவடிக்கைகளை எடுக்க வேண்டும் என மலேசிய நண்பன் அரசாங்கத்தை வலியுறுத்திக் கேட்டுக் கொள்கிறது.

சட்டத்தை மீறி உணவகங்களிலும் சாப்பாட்டுக் கடைகளிலும் புகை பிடிக்கும் தரப்பினருக்கு முதல் குற்றத்திற்கு 250 வெள்ளியும் இரண்டாவது, மூன்றாவது குற்றங்களுக்கு 350 வெள்ளியுமாக அபராதம்

விதிக்க அரசாங்கம் எடுத்துள்ள முடிவு மிகவும் பாராட்டுக்குரியது.

அதேவேளையில், விதிக்கப்படும் மேற்கண்ட

அபராதத் தொகையை செலுத்தாமல் போகும் தரப்பினரை நீதிமன்றத்தில் நிறுத்தி அவர்களுக்கு 10 ஆயிரம் வெள்ளி வரை அபராதம் அல்லது ஈராண்டு சிறைத்தண்டனை விதிக்கவும் சட்டம் வகுக்கப்பட்டுள்ளது தொடர்ந்து உணவகங்களில் புகை பிடித்து வரும் பொறுப்பற்ற தரப்பினருக்கு நல்லதொரு பாடமாகவும் அமையும்.

தனி நபர் ஒருவர் தொடர்ந்து செய்யும் இதுபோன்ற குற்றங்களுக்கு அபராதம் விதிக்காமல் கூடுதலான தண்டனை விதிக்கும் நடவடிக் கையில்

அரசாங்கம் இறங்க வேண்டும்.

அதேவேளையில், உணவகங்கள் மற்றும் சாப்பாட்டுக் கடைகளுக்கு வரும் வாடிக்கையாளர்கள் புகை பிடிப்பதற்காக தனி இடத்தை ஒதுக்கிக் கொடுக்கும் பொறுப்பற்ற உணவக உரிமை யாளர்களுக்கு எதிராக அரசாங்கம் கடுமையான நடவடிக்கை எடுக்க வேண்டும்.

ஒருவேளை அவர்களுக்கான தனி இடத்தை ஒதுக்க அதன் உரிமையாளர்கள் விரும்பினால் அது உணவகத்திலிருந்து 3 மீட்டர் தள்ளியே இருக்க வேண்டும் என்பதை அவர்கள் உறுதிப்படுத்த வேண்டும்.

நாட்டில் சுமார் 50 லட்சம் பேர் புகை பிடிக்கும் பழக்கத்திற்கு அடிமையாகியுள்ளதாக உலக சுகாதார நிறுவனம் மேற்கொண்ட ஓர் ஆய்வில் தெரிய வந்துள்ளது.

அரசாங்க மருத்துவமனைகளில் மரணம் அடைவோரின் எண்ணிக்கையில் 35 விழுக்காட்டினர் புகை பிடிக்கும் பழக்கத்தினால் ஏற்படும் நுரையீரல் தொற்றுநோய், புற்றுநோய், இருதய நோய்களினால் பாதிக்கப்பட்டவர்கள் எனவும் தெரிய வந்துள்ளது.

உணவகங்களில் புகை பிடிப்பதினால் புகை பிடிப்பவர் மட்டுமல்லாமல் சிகரெட் புகையை சுவாசிக்கும் உணவகத்திலுள்ள பொதுமக்களும் பல்வேறு நோய்களுக்கு ஆளாகி வருவதாகவும் அந்த ஆய்வு கூறியது.

உணவகங்களில் சுத்தமான, ஆரோக்கியமான முறையில் உணவு உட்கொள்வது ஒவ்வொரு தனிமனிதனின் உரிமையாகும். இதற்கு வழி வகுத்து கொடுத்த நம்பிக்கைக் கூட்டணி அரசாங்கத்திற்கு நாம் நன்றி கூறித்தான் ஆக வேண்டும்!


பா.ஜ.க. காலப்போக்கில் மாநில கட்சியாக மாறிவிடும் - தம்பிதுரை

பா.ஜ.க. காலப்போக்கில் மாநில கட்சியாக மாறிவிடும் என அதிமுக எம்பியும், பாராளுமன்ற துணை சபாநாயகரமான தம்பிதுரை கூறியுள்ளார்.கரூர் மாவட்டம் கடவூரில் செய்தியாளர்களை சந்தித்த அவர், கர்நாடகத்தில் காங்கிரசும், பா.ஜ.க.வும் போட்டி போட்டுக் கொண்டு அரசியல் செய்கிறார்கள். பாராளுமன்ற தேர்தல் வருவதால் மேகதாது அணைக்கு மத்திய அரசு அனுமதி அளித்துள்ளது.

தேசிய கட்சிகளுக்கு தமிழகத்தில் இடம் இல்லாததால் அரசியல் நோக்கத்துடன் பார்க்கிறார்கள். தமிழகத்தில் தமிழ் உணர்வு, திராவிட உணர்வு மேலோங்கியுள்ளது. தேசிய கட்சிகளுக்கு இங்கு இடம் இல்லாத நிலை இருக்கிறது. எனவேதான் புறக்கணிக்கிறார்கள்.ஒவ்வொரு மாநில மொழியையும், கலாசாரத்தையும் மதித்து மத்திய அரசு நடக்க வேண்டும். அவர்களுக்கு செல்வாக்கு உள்ள மாநிலங்களில் உதவி செய்கிறார்கள். அதிகம் நிதி தருகிறார்கள். இது வருந்தத்தக்கது. இந்தியா ஒற்றுமையாகதான் இருக்கிறது. அரசியல் காரணங்களுக்காக தமிழகத்தை மத்திய அரசு புறக்கணிக்கிறது.

தேசிய கட்சிகள் அரசியல் விருப்பு வெறுப்புகளை காண்பிப்பதால் மாநில உணர்வுள்ள கட்சிகள் வளர்ந்து வருகின்றன. தேசிய கட்சியான காங்கிரஸ் இப்போது 2 மாநிலங்களில்தான் ஆளுகிறது. அது மாநில கட்சியாக மாறும் நிலைமை இருக்கிறது. பா.ஜ.க.வும் காலப்போக்கில் மாநில கட்சியாக மாறி விடும். இவ்வாறு கூறினார்.


அதிக கருணை மனுக்களை நிராகரித்த ஜனாதிபதி!

தனது பதவிக்காலத்தில் இதுவரையில் 30 கருணை மனுக்களை நிராகரிப்பு செய்து உத்தரவிட்டுள்ளார் குடியரசுத் தலைவர் பிரணாப் முகர்ஜி. இந்தியாவில் தூக்குத்தண்டனை விதிக்கப்பட்ட கைதிகள் அந்த தண்டனையில் இருந்து தப்புவதற்கான இறுதிக்கட்ட முயற்சியாக ஜனாதிபதிக்கு கருணை மனு அனுப்பும் வழக்கம் நடைமுறையில் உள்ளது. குற்றவாளிகள் செய்த குற்றத்தின் சூழ்நிலை மற்றும் அவர்களின் குடும்ப நிலையைக் கருத்தில் கொண்டு அவர்களுக்கு கருணை அளிக்கும் அதிகாரம் ஜனாதிபதிக்கு உண்டு. இந்த வகையில் 2001 நாடாளுமன்றத் தாக்குதலில் ஈடுபட்ட அப்சல் குரு, 2008 மும்பை தாக்குதலில் ஈடுபட்ட அப்சல் குரு ஆகியோரின் கருணை மனுக் களை நிராகரித்தது உட்பட இதுவரை தனது பதவிக்காலத்தில் 30 கருணை மனுக்களை ஜனாதிபதி பிரணாப் முகர்ஜிநிராகரித்துள்ளார். இந்த எண்ணிக்கை இதற்கு முன்னர் பதவிவகித்த இந்திய ஜனாதிபதிகளில் இருந்து முற்றிலும் மாறுகிறது. பிரணாப் முகர்ஜிக்கு முன்னர் பதவி வகித்த பிரதீபா பாட்டீல் தனது பதவிக்காலத்தில் மொத்தமாக மூன்று மனுக்களை மட்டுமே நிராகரித்து 34 கருணை மனுக்களுக்கு மன்னிப்பு அளித்து உத்தரவிட்டார். இதேபோல், அதற்கு முன்னர் குடியரசுத் தலைவராக இருந்த அப்துல் கலாம், தன்னுடைய பதவிக் காலத்தில் இரண்டு மனுக்களை நிராகரித்து, ஒரு மனுவுக்கு மன்னிப்பு அளித்து, 14 மனுக்களை நிலுவையில் வைத்திருந்தார் என்பது குறிப்பிடத்தக்கது.


போட்டியின்றி தலைவராக தேர்வு செய்யப்பட்ட பாரதிராஜா

தமிழ் திரைப்பட இயக்குநர் சங்கத்தின் தலைவராக இருப்பவர் இயக்குநர் விக்ரமன். இவருக்கு சமீபத்தில் உடல்நிலை சரியில்லாத காரணத்தால் தலைவர் பதவியில் இருந்து விலகி கொள்வதாக சங்க நிர்வாகிகளிடம் பேசி வந்துள்ளார். ஆனால், நிர்வாகிகளோ வரும் ஜூன் இறுதியில் நம் சங்கத் தேர்தல் வர இருக்கிறது. ஆதலால், அதுவரை நீங்களே இருங்கள் என்று சொல்லி வந்துள்ளனர்.

இந்நிலையில் இன்று வடபழனியிலுள்ள தமிழ் திரைப்பட இயக்குநர் சங்க அலுவலகத்தில் பொதுக்குழு நடைபெற்றது. இதில் இயக்குநர் பாரதிராஜாவை இச்சங்கத்தின் தலைவராக அனைவரும் ஒரு மனதாக தேர்வு செய்துள்ளனர். அதற்கு அனைவரும் ஒப்புதழ் வழங்கியுள்ளனர். மற்ற சங்க பதவிகளுக்கு மட்டும் தேர்தல் நடத்த இருப்பதாக பொதுக்குழு அறிவித்துள்ளது.


ஜாக்டோ ஜியோ போராட்டம்.. இன்று மாலை புதிய ஆசிரியர்கள் நியமனம்? அரசு திட்டம்

தஞ்சாவூர்:

ஜாக்டோ ஜியோ போராட்டத்தில் ஈடுப்பட்டு வரும் ஆசிரியர்களுக்கு பதிலாக தற்காலிக பணியாளர்கள் இன்று மாலைக்கு பிறகு நியமிக்கப்பட வாய்ப்புள்ளதாக செய்திகள் வருகிறது. இடைநிலை ஆசிரியர்கள் எல்லோரும் கடந்த ஜனவரி 22ம் தேதியில் இருந்து வேலை நிறுத்தப் போராட்டத்தில் ஈடுப்பட்டு வருகிறார்கள். இந்த ஜாக்டோ ஜியோ போராட்டம் தற்போது மிக பரபரப்பான கட்டத்தை எட்டி இருக்கிறது.

தமிழக அரசு இவர்கள் பணிக்கு திரும்ப வேண்டும் என்று கட்டளையிட்டு இருக்கிறது. இதற்கான கால அவகாசம் இன்று மாலைக்குள் முடிகிறது. இன்று மாலை ஆசிரியர்கள் பணிக்கு திரும்பவிட்டால், இவர்களின் பணியிடங்கள் காலியானதாக அறிவிக்கப்படும். ஊதிய உயர்வு உள்ளிட்ட 9 அம்ச கோரிக்கையை வலியுறுத்தி அரசு ஊழியர்கள் மற்றும் ஆசிரியர்கள் கூட்டமைப்பான ஜாக்டோ ஜியோ அமைப்பினர் போராட்டம் நடத்தி வருகிறார்கள். இவர்களுக்கு பதிலாக தற்காலிக பணியாளர்கள் இன்று மாலைக்கு பிறகு நியமிக்கப்பட வாய்ப்புள்ளதாக செய்திகள் வருகிறது.

இதற்காக ஏற்கனவே பல ஆயிரக்கணக்காக மக்கள் விண்ணப்பித்து இருக்கிறார்கள். பட்டதாரி இளைஞர்கள் பலர் இதற்காக ஏற்கனவே விண்ணப்பித்து உள்ளனர். இவர்களில் இருந்து இன்று மாலை சிலர் பணி உத்தரவு பெறுவார்கள் என்று கூறப்படுகிறது. மாலை 6 மணியோடு போராட்டத்தில் உள்ள ஆசிரியர்களுக்கு கால அவகாசம் முடிவதால் அதற்கு பின் தமிழக அரசு பணி நியமனம் குறித்து அறிவிக்க வாய்ப்புள்ளது.


நள்ளிரவில் இந்தியக் கும்பல்கள் மோதல். இருவருக்கு வெட்டு.

(துர்க்கா) பகாவ்,

முன்விரோதம் காரணமாக இரு  கும்பல்களுக்கிடையே நிகழ்ந்த மோதலில் இரு இந்திய இளைஞர்கள் பாராங்கத்தி வெட்டுக்கு ஆளாகினர். இதில் இரு வருக்கும் கைப் பகுதியிலும் விரல்களிலும் வெட்டுக் காயங்கள் ஏற்பட்டன. நேற்று அதிகாலை 1.00 மணியளவில் பகாவில் உள்ள தாமான் மாசான், தாமான் மெகாவே ஆகிய இரு குடியிருப்புகளைச் சேர்ந்த இரு கும் பல்களுக்கிடையே மோதல் ஏற்பட் டதாக போலீஸ் பேச்சாளர் தெரிவித்தார்.

Read More: Malaysia Nanban Tamil Daily on 7.9.2018


தவறுகளில் இருந்து பாடம் கற்றுக் கொண்டேன் - மகேஷ்பாபு

தவறுகளில் இருந்து பாடம் கற்றுக் கொண்டேன் என்றும், ரசிகர்களை ஏமாற்றக்கூடாது என்றும் முடிவு செய்துள்ளேன் என்று நடிகர் மகேஷ்பாபு கூறியுள்ளார்.

‘ஸ்பைடர்’ படம் குறித்து நடிகர் மகேஷ்பாபு ஒரு கருத்தை வெளியிட்டு இருக்கிறார். அவர் கூறியதாவது: ‘’ஸ்பைடர் படம் நடித்து முடித்து ‘வெளியீடு’ செய்த பின்னர்தான் சில தவறுகள் செய்திருந்ததை நாங்கள் உணர்ந்தோம். ஆனால், அந்த தவறுகளை சரிசெய்ய எந்த வாய்ப்புமே அப்போது எங்களுக்கு இல்லை. ஆனால், தவறுகளை நிச்சயமாக உணர்ந்தோம். தமிழில் வெளியான ‘ஸ்பைடர்’ படத்தை அப்படியே தெலுங்கு மொழிக்கு எடுத்து சென்றோம்.

அந்த சமயத்தில் தெலுங்கு ரசிகர்களின் எண்ண ஓட்டத்துக்கேற்ப படத்தில் சில மாற்றங்களை செய்ய தவறி விட்டோம். அதில் இருந்து ஒரு பாடம் கற்றுக் கொண்டேன். இனி, இதுபோன்ற ஒரு தவறை என் வாழ்நாளில் செய்யக்கூடாது என்றும், ரசிகர்களை ஏமாற்றக்கூடாது என்றும் முடிவு எடுத்து விட்டேன்.” இவ்வாறு அவர் கூறியுள்ளார்.


மாமன்னர் பதவி துறப்பா? நானும் வதந்தியாகத்தான் கேள்விப்பட்டேன்.

கோலாலம்பூர்,

மாட்சிமை தங்கிய மாமன்னர் பதவி துறப்பார் என நிலவும்  வதந்திகள் பற்றி  எந்தவோர் அதிகாரப்பூர்வ உறுதிப்படுத்தப்பட்ட தகவலையோ அல்லது சுட்டிக்காட்டலையோ தாம் பெறவில்லை என்று  பிரதமர் துன் டாக்டர் மகாதீர்  முகமட் கூறினார். “உங்களை போல்  நானும் வதந்திகளைத் தான் செவிமடுத்தேன். எதைப்பற்றியும் எந்தவொரு கடிதத்தையும்  அதிகாரப்பூர்வ சுட்டிக்காட்டலையும் நான் பெறவில்லை. ஆகவே இதைப் பற்றி நான் பேச போவதில்லை” என்று   அவர் கூறினார். மேன்மை தங்கிய சுல்தான் முகமட் V பதவி துறக்கப்போவதாக  சமூக  ஊடகங்களில்  பரவிவரும் வதந்திகளைப் பற்றி கருத்துரைக்கும்படி வினவப்பட்ட போது  அவர் இவ்வாறு குறிப்பிட்டார்.

Read More: Malaysia Nanban Tamil Daily on 5.1.2018


வெ.1,500 சம்பளத்தில் வாழ்ந்து பாருங்கள்.

(பெட்டாலிங் ஜெயா) மாதம் ஒன்றுக்கு வெறும் 1,500 வெள்ளி வருமானத்தை வைத்து குடும்பம் நடத்திப் பாருங்கள் என்று பிரதமர் டத்தோஸ்ரீ நஜீப் துன் ரசாக்கிற்கு சவால் விடுத்துள்ளார் பிரிபூமி பெர்சத்து கட்சியின் இளைஞரணி தலைவர் சைட் சடிக் சைட் அப்துல் ரஹ்மான். ஆசியான் நாடுகளிலேயே மலேசியாவில் தான் வாழ்க்கைச் செலவினம் மிகவும் குறைவாக உள்ளது என்று நஜீப் கூறியிருப்பதை இது நிரூபிக்க உதவும் என அவர் கருத்துரைத்தார்.பெரும்பாலான மலேசியர்களைப் போன்று ஏன் அவரும் (நஜீப்) 1,500 வெள்ளி சம்பளத்தில் வாழ்ந்து பார்க்க முயற்சிக்கக் கூடாது? அந்த சம்பளத்தில் பொருட்களை வாங்கி பார்க்கட்டுமே. அவரால் அப்படி வாழ முடியுமா? அது அவ்வளவு எளிதானதா என்று சைட் சடிக் கேள்வி மேல் கேள்வி எழுப்பினார். உலகம் முழுவதும் 133 நகரங்களில் பொருட்கள், சேவைகளின் விலைகளை ஒப்பிடும், 2017-ஆம் ஆண்டிற்கான பொருளாதார உளவுத்துறை பிரிவின் ஆய்வு முடிவுகளை மையமாக வைத்து பிரதமர் நஜீப் அவ்வாறு கருத்துக் கூறியிருக்கிறார். இது ஆக்கப்பூர்வமான முடிவாக இருந்த போதிலும், நாட்டில் அதிகரித்து வரும் வாழ்க்கைச் செலவினங்களால் மக்களுக்கு ஏற்பட்டுள்ள சுமைகளைக் குறைக்கும் முயற்சிகளை அரசாங்கம் நிறுத்தாது என்று நஜீப் நம் பிக்கை தெரிவித்துள்ளார்.


சிரம்பான் மார்க்கெட்டில் வெடிகுண்டு!

சிரம்பான் நகரில் உள்ள பெரிய மார்க்கெட்டில் வெடிகுண்டு இருந்தது கண்டு பிடிக்கப்பட்டது. அது எப்போது, யாரால் கொண்டு வரப்பட்டது என்பது குறித்து போலீசார் தீவிர விசாரணை நடத்தி வருகின்றனர்.சிரம்பானிலிருந்து திமியாங் செல்லும் வழியில் சிரம்பான் சந்தை கட்டடத்தின் குப்பைக் கொட்டும் பகுதி யில் இந்த வெடிகுண்டை பொது மக்கள் கண்டனர். இந்நிலையில் அந்த வெடிகுண்டு அங்கு எப்படி வந்தது? யார் அதனை கொண்டு வந்தனர் என்பது தெரியாத நிலையில், அதனை குறித்து சிரம்பான் குற்றப் புலனாய்வுப் பிரிவினர் விசாரணை மேற்கொண்டு வருகின்றனர். வங்கிகளும் முக்கிய வர்த்தகத் தளங்களும் அமைந்திருக்கும் இவ்விடத்தை பொது மக் களின் பாதுகாப்பு கருதி பயன்பாட்டிற்கு தற்காலிகமாக நேற்று மூடப்பட்டது.


'குடி' உயரத்தான் கோன் விரும்புகிறது!’

மதுபானக் கடைகளின் இழப்பை ஈடுசெய்வதற்காக, நெடுஞ்சாலைகளை மாவட்ட சாலைகளாக மாற்றுவதற்கு தமிழக அரசு முயற்சி எடுத்து வருகிறது. இதற்கு எதிராக இன்று அரசியல் கட்சித் தலைவர்களை சந்தித்து வருகிறது பா.ம.க. இன்று மதியம் நடிகர் கமல்ஹாசனை சந்தித்தார் பா.ம.க பாலு. 'குடிப்பவர்களின் எண்ணிக்கை அதிகரிப்பதைத்தான் மாநில அரசு விரும்புகிறது' என வேதனை தெரிவித்திருக்கிறார் கமல்ஹாசன். தேசிய மற்றும் மாநில நெடுஞ்சாலைகளில் உள்ள மதுபானக் கடைகளை அகற்ற வேண்டும் என உச்ச நீதிமன்றம் உத்தரவிட்டுள்ளது. இதனால் தமிழக அரசுக்கு வருவாய் இழப்பு ஏற்பட்டுள்ளது. இதனை ஈடுகட்டுவதற்காக மாநில நெடுஞ்சாலைகளை மாவட்ட சாலைகளாக மாற்றிவிட்டு, டாஸ்மாக் கடை களை தக்க வைத்துக் கொள்ளும் பணிகள் தொடங்கியுள்ளன. இதற்கு எதிராக பாட்டாளி மக்கள் கட்சி கடுமையாக குரல் கொடுத்து வருகிறது. இன்று காலை தி.மு.க செயல் தலைவர் ஸ்டாலின், முன்னாள் முதல்வர் பன்னீர்செல்வம் உள்ளிட்டவர்களை சந்தித்துப் பேசினார் பா.ம.க செய்தித் தொடர்பாளர் பாலு.அவர்களிடம் மருத்துவர் ராமதாஸ் கொடுத்த கடிதத்தையும் அளித்தார். இதன்பின்னர், நடிகர் கமல்ஹாசனை எல்டாம்ஸ் ரோட்டில் உள்ள அவருடைய வீட்டில் சந்தித்தார் பாலு. "எங்களுடைய முயற்சிகளுக்கு வாழ்த்து தெரிவித்தார் கமல்ஹாசன். தேசிய, மாநில நெடுஞ்சாலைகளை மாவட்டச் சாலைகளாக மாற்றுவது குறித்து, அவருடைய கருத்தையும் எங்களிடம் தெரிவித்தார். அவர் பேசும்போது, 'வரப்புயர நீர் உயரும்; நீர் உயர நெல் உயரும்; நெல் உயரக் குடி உயரும்; குடி உயரக் கோல் உயரும்; கோல் உயரக் கோன் உயர்வான் என்பது முதுமொழி. இங்கு குடி உயர்வதைத்தான் கோன் (அரசு) விரும்புகிறது. சாமானிய மக் கள் குடித்தே, தங்களை அழித்துக் கொள்கிறார்கள். அரசுக்கு வருமானம் பிரதானமாக இருக்கிறது. தனிநபர்களின் உடல்நலம்தான் பாதிக்கப்படுகிறது' என வேதனை தெரிவித்தார். மதுவுக்கு எதிரான பாட்டாளி மக்கள் கட்சியின் முயற்சிகளை வரவேற்பதாகவும் கூறினார்" என்றார் பாலு. அரசியல் கட்சித் தலைவர்கள், சமூக அக்கறையுள்ள திரைக்கலைஞர்களை சந்திப்பது என பா.ம.க நிர்வாகிகள் வலம் வருகின்றனர். 'அரசின் முயற்சி களைத் தடுத்து நிறுத்தும் வரையில் நாங்கள் ஓயப் போவதில்லை' என்கின்றனர் பா.ம.க நிர்வாகிகள்.


ஆளுநரை அவசரமாக சந்தித்து ஆட்சியமைக்க உரிமை கோரினார் எடியூரப்பா

பெங்களூர்: ஆளுநரை சந்திக்க எடியூரப்பா மற்றும் குமாரசாமி தரப்பு கடும் போட்டா போட்டியில் உள்ளது. ஆளுநர் மாளிகையில் மஜத தலைவர்கள் குவிந்த வண்ணம் உள்ளனர். ஜேடிஎஸ் நிர்வாகிகள், குபேந்திர ரெட்டி, ரமேஷ் பாபு, சரவணன் ஆளுநர் மாளிகை சென்றபோதிலும் அவர்களை அனுமதிக்க ஆளுநர் மாளிகை மறுப்பு தெரிவித்து விட்டது.

இதனிடையே ஆளுநரை சந்தித்தார் எடியூரப்பா. அவர் திடீரென மத்திய அமைச்சர் அனந்த்குமார், பாஜக எம்.பி. பிசி.மோகனுடன் ஆளுநர் மாளிகை விரைந்து சென்று, ஆட்சியமைக்க உரிமை கோரினார். முன்கூட்டியே அவர் தரப்பில் இதுபற்றி எந்த தகவலும் தெரிவிக்கவில்லை. இனிதான் குமாரசாமி ஆளுநரை சந்திக்க உள்ளார். ஆட்சி அமைக்க அழைக்காவிட்டால் நீதிமன்றத்துக்கு போக காங்- ஜேடிஎஸ் திட்டமிட்டுள்ளதாக தகவல்கள் வெளியாகி யுள்ளன.


ஒரு நடிகைக்கு நேரம் ஒதுக்கத் தெரிந்த பிரதமருக்கு, விவசாயிகளைச் சந்திக்க நேரம் இல்லையா?

கடந்த 30 நாட்களாக நடைபெற்றுவந்த போராட்டத்தின் உச்சமாக விவசாயிகள் நிர்வாணப் போராட்டத்தை நடத்தினர். அப்போதும் ஆளும் வர்க்கம் திரும் பிப் பார்க்கவில்லை. ஒரு நடிகைக்கு நேரம் ஒதுக்கத் தெரிந்த பிரதமருக்கு, தலைநகரில் வந்து போராடும் விவசாயிகளைச் சந்திக்க நேரம் இல்லையா? என்கிறார் இயக்குநர் கௌதமன். பிரதமரைச் சந்திக்க அழைத்துச்செல்வதாகக் கூறி... விவசாயிகளை அழைத்துச் சென்று, அங்கிருந்த காவல் ஆய்வாளரை மட்டும் சந்திக் கவைத்து விட்டு... பிறகு அவர்களை நிர்வாணமாகத் துரத்திவிட்டனர். விவசாயிகளின் நலனுக்காக மகாத்மா காந்தி போராட்டம் நடத்தி 100 ஆண்டுகள் எட்டப் போகின்றன. அப்போது பேசிய மகாத்மா காந்தி, 'இந்தத் தேசத்தின் முதுகெலும்பு விவசாயிகள்' என்று முழங்கினார். அவர் கூறிய அந்த முதுகெலும் பைத்தான் தற்போது முறித்து அழித்து வருகிறார் பிரதமர் நரேந்திர மோடி. தமிழகத்தில் 500-க்கும் மேற்பட்ட விவசாயிகள் உயிரிழந்துள்ளனர். அவற்றையெல்லாம் அவர் கண்டுகொள்ளவில்லை. சாமியார் ஒருவர் காட்டை அழித்து, சிலைநிறுவிய நிகழ்வுக்கு மிகவும் மகிழ்ச்சியாக வந்து பங்கேற்றுவிட்டுச் செல்கிறார் பிரதமர். அதேபோன்று, எந்தக் காரணம் சொல்லாமல் ஒரு நடிகைக்கு நேரம் ஒதுக்கத் தெரிந்த பிரதமருக்கு, தலைநகரில் வந்து போராடும் விவசாயிகளைச் சந் திக்க நேரம் இல்லையா? இந்தத் தேசத்தை எதிர்த்து இனியும் போராடாமல் இருந்தால், எங்கள் இனம் அழிந்துவிடும். அதன் காரணமாகத்தான் போராட் டத்தை நடத்தியுள்ளோம் என்கிறார் இயக்குநர் கௌதமன். முன்னறிவிப்பின்றி இந்தப் போராட்டத்தை நடத்தக் காரணம் கையாலாகாத அரசாகத் தமிழக அரசு உள்ளது. மத்திய அரசை எதிர்த்து கேள்வி எழுப் பினால், வருமானவரித் துறை அதிகாரிகளை ரெய்டுக்கு அனுப்பிவிடுவார்கள் என்று ஆளும் கட்சிப் பிரதிநிதிகள் வேண்டுமானால் பயப்படலாம். தமிழக மக்கள் பயப்படவேண்டிய எந்த அவசியமும் இல்லை. எங்களைப் பாதுகாப்பதற்குத்தானே தமிழக அரசே தவிர, அவர்கள் செய்யும் ஊழல்களில் இருந்து அவர்களைப் பாதுகாத்துக்கொள்வதற்காக அல்ல. ஏற்கெனவே ஏப்ரல் நான்காம் தேதி விவசாயிகளுக்காக வள்ளுவர் கோட்டத்தில் போராட்டம் நடத்த அனுமதி கோரியபோது காவல் துறை அதிகாரிகள் மறுத்துவிட்டனர். அதனால்தான் தற்போது எந்த அறிவிப்பும் இல்லாமல் போராட்டத்தை நடத்தினோம். இனியும் விவசாயிகளுக்கு ஆதரவாகக் குரல் கொடுக்காமல் தமிழக அரசு ஒதுங்கிப்போனால் அது அரசு அல்ல... அதற்குப் பெயர் பிணம். தமிழக எம்.பி-க்கள் இந்நேரம் நாடாளுமன்றத்தை முடக்கி இருக்க வேண்டாமா... எதற்காக நாடாளுமன்றத்துக்குச் செல்கிறார்கள்? விமானத்தில் ஏறிப் போய்க் கையெழுத்துப் போட்டுவிட்டுச் சாப்பிடுவதற்காக அல்ல... இனிமேலாவது, டெல்லியில் போராடிவரும் விவசாயிகளுக்கு ஆதரவாக அவர்கள் களத்தில் இறங்கவேண்டும். ஜல்லிக்கட்டுக் போராட்டத்துக்கு நடந்ததைப்போன்று இளைஞர்கள் இந்தப் போராட்டத்துக்கும் ஒன்றிணைய வேண்டும்'' என்றபோது அவருடைய அழைப்புத் துண்டிக்கப்பட்டது.பின்னர், விசாரித்ததில் அவருடைய போனைப் போலீஸார் பிடுங்கிச்சென்றது தெரிய வந் தது. கைதுசெய்யப்பட்டவர்கள் மீது வழக்குப்பதிவு செய்து15 நாள்கள் சிறையில் அடைக்க உள்ளதாக காவல்துறை வட்டாரங்கள் தெரிவிக்கின்றன. இளைஞர்களின் இந்தப் போராட்டம் குறித்து போலீசாரும் உளவுப்பிரிவு அதிகாரிகளும் உன்னிப்பாகக் கவனித்து வருகின்றனர். அதுமட்டுமன்றி, இந்தப் போராட்டம் குறித்து விரிவான விசாரணையை அவர்கள் முடுக்கிவிட்டுள்ளனர். வேறு எந்த இடத்திலும் மீண்டும் இளைஞர்கள் போராட்டத்தில் ஈடுபடாத வாறு போலீஸார் தீவிரக் கண்காணிப்பில் இறங்கியுள்ளனர். போராட்டம் நடந்த இடத்தில் பலத்த பாதுகாப்பும் போடப்பட்டுள்ளது என்கிறார் இயக்கு நர் கௌதமன்.


இந்தோனேசியாவில் நில நடுக்கம்.  மலேசியர் உட்பட 10 பேர் பலி.

ஜாகர்த்தா,

பாலிக்கு அடுத்த நிலையில் மிகவும்  பிரபலமான சுற்றுலாத் தலமாக விளங்கும் லாம்போக் தீவை நேற்று, ஞாயிற்றுக்கிழமை  நிலநடுக்கம் தாக்கியது. பூமிக்கு அடியில் குறைந்த ஆழத்தில் பூகம்பம் ஏற்பட்டதால் அங்குள்ள ரிஞ்சனி மலைப் பகுதியில் பெரிய நிலச்சரிவு ஏற்பட்டது. இந்நிலநடுக்கம் ரிக்டர் அள வில் 6.4-ஆகப் பதிவானாலும், கடுமையான  சேதம்  ஏற்பட்டதாக அறிவிக்கப்பட்டுள்ளது.

கட்டடங்களில் விரிசல்கள் ஏற்பட்டன. மேலும் பல கட்டடங்கள் ஆட்டம் கண்டன.   பரவலாக இந்த பூகம்பம் உணரப்பட்டுள்ளது. பூமிக்கு அடியில் 7 கி.மீ. ஆழத்திலேயே இந்த பூகம்பம் ஏற்பட்டதால் பாலி தீவு வரை இதன் தாக்கம் இருந்தது. ஆனால், பாலியில் உயிருடற் சேதங்கள் ஏற்படவில்லை.பலி எண்ணிக்கை அதிகமாகலாம் என்று அஞ்சப்படுகிறது, தரவுகள் இன்னமும் சேகரிக்கப் பட்டு வருகின்றன. ரிஞ்சனி மலையில் இந்த பூகம்பத்தினால் ஏற்பட்ட மிகப்பெரிய நிலச் சரிவின் பாதிப்புகளை அதிகாரிகள் கண்காணித்து வருகின்றனர்.

சுமார் 10 விநாடிகள் நீடித்த இந்தப் பூகம்பத்தினால் மக்கள் வீடுகளை விட்டு அலறியடித்துக் கொண்டு வெளியே ஓடி வந்தனர். சுற்றுலாப்பயணிகளை ஈர்க்கும் லாம்போக் தீவில் கண்ணைக் கவரும் இயற்கைக் காட்சிகள் உண்டு, மலைகள், கடற்கரைகள் என்று இயற்கை எழில் மின்னும் இப்பகுதியில் இந்த பூகம்பம் பெரிய பீதியைக் கிளப்பியுள்ளது.

இந்தோனேசியா, பசிபிக் நெருப்பு வளையம் என்று அழைக்கப்படும் எரிமலைகள் நிரம்பிய பகுதியாகும். இங்கு பூகம்பங்கள் சர்வ சாதாரணமாக நிகழ்வது குறிப்பிடத்தக்கது.இதுபற்றி அந்நாட்டின் பேரிடர் மீட்பு அமைப்பின் செய்தி தொடர்பு அதிகாரி நுகுரோஹோ கூறுகையில், ‘நிலநடுக்கத்தினை தொடர்ந்து அதிகாரிகள் மஞ்சள் நிற எச்சரிக்கையை (தொடக்க நிலை எச்சரிக்கை) வெளியிட்டு உள்ளனர்.  இந்த கடும் நிலநடுக்கத்திற்கு 10 பேர் பலியாகி உள்ளனர். 40 பேர் காயம் அடைந்து உள்ளனர்.  20க்கும் மேற்பட்ட வீடுகள் சேதமடைந்து உள்ளன’.

‘இந்த பலி எண்ணிக்கை தொடர்ந்து உயர கூடும் என தெரிகிறது.  ஏனெனில் நிலநடுக்கம் பற்றிய சேகரிக்கப்பட்ட விவரங்கள் தெரியவரவில்லை’ என கூறியுள்ளார்.  எனினும், இதுவரை சுனாமி எச்சரிக்கை எதுவும் விடப்படவில்லை.இந்தோனேசியாவின் சுமத்ரா பகுதியில் கடந்த 2004-ஆம் ஆண்டு டிசம்பரில் ஏற்பட்ட 9.1 என்ற அளவிலான கடும் நிலநடுக்கத்தினை அடுத்து சுனாமி ஏற்பட்டது.  இதனால் பல்வேறு நாடுகளிலும் 2 லட்சத்து 30 ஆயிரம் பேர் பலியாகினர்.


மாணவர்களின் பகடிவதைக்குள்ளான மாணவி

கிள்ளான் பள்ளியில் பயிலும் சக மாணவர்களின் பகடிவதைக்கு ஆளான ஆறாம் ஆண்டு மாணவி ஒருவர் பள்ளியின் மூன்றாவது மாடியிலிருந்து குதித்தார். அவ ரின் உடல்நிலை மோசமான நிலையில் உள்ளதால் மருத்துவர்கள் 48 மணிநேரம் கெடு கொடுத்துள்ளனர். கிள்ளான், ஸ்ரீ அண்டலாஸ் தேசியப் பள்ளியில் ஆறாம் ஆண்டில் பயிலும் மாணவி (வயது 12) சக மாணவர்களால் சில நாட்களாக பகடிவதைக்கு ஆளாகியுள்ளார். தம்மோடு பயிலும் மாணவர்கள் கொஞ்சம் கொஞ்சமாக பேசிக் கொள்வதைக் நிறுத்திக்கொண்டதால் மன உளைச்சலுக்கு ஆளாகியுள் ளார் என நேற்று மாலை கிள்ளான் தெங்கு அம்புவான் ரஹிமா மருத்துவமனையின் இயக்குநர் டாக்டர் டிங் விளக்கமளித்துள்ளார். நேற்று முன்தினம் பள்ளியின் மூன்றாவது மாடியிலிருந்து விழுந்த அம்மாணவியை தீவிர கண்காணிப்புப் பிரிவில் சேர்த்து துல்லியமான சிகிச்சை வழங் கப்பட்டு வருவதாகக் குறிப்பிட்ட டாக்டர் டிங், அம்மாணவிக்கு கழுத்துப் பகுதி கடுமையாக பாதிக்கப்பட்டுள்ளதாகவும் இருதயத் துடிப்பும் அதிகரித்து வரு வதுடன் மார்புப் பகுதியில் தொடர்ச்சியான ரத்தம் கசிவு ஏற்பட்டுள்ளதால் வெளியாகிக் கொண்டிருப்பதால் அடுத்த 48 மணி நேரத்திற்கு எதுவும் உறுதி யாகக் கூற முடியாது எனவும் தெரிவித்தார். அச்சந்திப்பின்போது கழுத்து நிபுணர், நரம்பியல் நிபுணர், மருத்துவமனையின் துணை இயக்குநர் டாக்டர் லீலா ஆகியோர் உடனிருந்து விளக்கமளித்தனர். மாணவர்கள் பெற்றோர்களிடையே ஒரு நல்ல புரிந்துணர்வை ஏற்படுத்திக் கொள்ள வேண்டும். மாணவர்கள் கொண்டு வரும் பிரச்சினையை பெற் றோரும் ஆசிரியர்களும் அக்கறையோடு செவிமடுத்தால் பல பிரச்சினைகளுக்குத் தீர்வு காணலாம் என கருத்துரைத்த டத்தோ ஆர்.எஸ்.மணியம், மாணவியின் மருத்துவப் பராமரிப்பு தொடர்ந்து கண்காணிக்கப்படும் என பெற்றோரிடத்தில் கூறினார்.


விசிக - பாமக மீண்டும் மோதல் போக்கு ?

அதிமுக கூட்டணியில் உள்ள கட்சிகளில் வாக்கு வங்கி இருக்கும் கட்சியாக பார்க்கப்படுவது பாமக . இந்த நிலையில் அக்கட்சியின் நிறுவனர் ராமதாஸ் விடுதலை சிறுத்தைகள் கட்சியினரை குற்றம் சாட்டி ஒரு அறிக்கை ஒன்று வெளியிட்டுள்ளார் . அதில் தேர்தலில் தோல்வி பயத்தின் காரணமாக விசிக கட்சியினர் பாமக போட்டியிடும் தொகுதிகளில் வன்முறையை தூண்டும் செயல்களில் ஈடுபட்டுள்ளனர்.

இந்த மாதிரியான சட்ட விரோத செயல்களில் ஈடுபடுவது கண்டிக்கதக்க செயல்கள் ஆகும் . தேர்தலை நேர்மையாகவும் , சுதந்திரமாகவும் நடைபெறவும் தோல்வி பயத்தில் கலவரத்தை தூண்டும் செயல்களில் ஈடுபடும்  அவர்கள் மீது  சட்டப்படி கடுமையான நடவடிக்கை எடுக்க வேண்டும்.

அதோடுமட்டுமில்லாமல் அத்துடன் பட்டியலின மக்கள் வாழும் பகுதிகளில் முன்னெச்சரிக்கை நடவடிக்கைகளை மேற்கொண்டு அனைத்துப் பகுதிகளிலும் அனைத்து வேட்பாளர்களும் எந்தவிதமான தடையுமின்றி வாக்கு சேகரிப்பதை தேர்தல் ஆணையமும், காவல்துறையும் உறுதி செய்ய வேண்டும்.

விடுதலை சிறுத்தைகள் அளிக்கும் பொய்யான புகார்களின் அடிப்படையில் வன்கொடுமை தடுப்புச் சட்டப் பிரிவுகளில் வழக்குப் பதிவதையும் தேர்தல் வரை நிறுத்தி வைக்க வேண்டும் என்றும் அறிக்கை வெளியிட்டுள்ளார் . இதனால்  மறுபடியும் பாமக விசிக கட்சியினர் இடையே ஒரு வித மோதல் போக்கு உருவாகும் சூழல் உருவாகியுள்ளது . இந்த போக்கை தடுக்கும் வகையில் காவல் துறையும் , தேர்தல் அணையும் செயல்பட வேண்டும் . இரண்டு கட்சியினரும் மக்கள் நலனைக் கருத்தில் கொண்டு செயல்பட்டால் நன்றாக இருக்கும் என்று தொகுதி மக்கள் கருதுகின்றனர் .


தமிழர்களை நோக்கி கோத்தபாய சவால்

கொழும்பு,

சிறுபான்மையினரான தமிழர்களின் ஆதரவு இன்றி  சிங்களப் பெரும்பான்மையினரின் ஆதரவுடன் தம்மால் அதிபர் தேர்தலில் வெற்றி பெற முடியும் என்று,  முன்னாள் பாதுகாப்புச் செயலாளர் கோத்தபாய ராஜபக்சே தெரிவித்துள்ளார். அதிபர் தேர்தலில் வெற்றி பெறுவதற்கு  சிறுபான்மையினரின் ஆதரவைப் பெற வேண்டும் என்பது அவசியமில்லை. 2010-இல் மகிந்த ராஜபக்சே, தமிழர்களின் ஆதரவு இல்லாமல் 1.8 மில்லியன் வாக்குகள் பெற்று அபார வெற்றி பெற்றார்.

2015-இல் அவர் தோல்வியடைந்தது தமிழ், முஸ்லிம்களின் ஆதரவு கிடைக்காததால் அல்ல. கொழும்பு, கம்பகா போன்ற மாவட்டங்களில் உள்ள நகரப் பகுதிகளில் உள்ள நடுத்தர மக்கள் அவருக்கு வாக்களிக்கவில்லை. அதனால் 449,000 வாக்குகள் வித்தியாசத்தில் அவர் தோல்வியடைந்தார்.

அந்த சாதகமற்ற சூழ்நிலையில் கூட மகிந்த ராஜபக்சேவுக்கு, வடக்கில் 1 லட்சத்திற்கும் அதிகமான தமிழர்களின் வாக்குகள் கிடைத்தன.ஆகையால் இம்முறை அதிபர் தேர்தலில் களமிறங்கினால் தமிழர்களின் ஆதரவின்றி வெற்றி பெறக்கூடும் என அவர் சவால் விடுத்துள்ளார்.


யூடியூப்பில் புதிய சாதனை படைத்த ரஜினிகாந்தின் காலா!

ரஜினிகாந்த் நடிப்பில் உருவாகியுள்ள காலா படத்தின் டீசர் யூடியூப்பில் புதிய சாதனை படைத்துள்ளது.

கபாலி படத்தைத் தொடர்ந்து பா.ரஞ்சித் இயக்கத்தில் ரஜினிகாந்த் நடிப்பில் உருவாகியுள்ள படம் காலா. தனுஷ் தயாரித்துள்ள இப்படத்திற்கு சந்தோஷ் நாராயணன் இசையமைத்துள்ளார். கடந்த மார்ச் 1ம் தேதி இப்படத்தின் டீசர் வெளியாகி ரசிகர்களிடையே நல்ல வரவேற்பு பெற்றது. இந்த டீசரை 2 கோடியே 41 லட்சத்திற்கும் அதிகமானோர் பார்த்துள்ளனர்.

இந்த நிலையில், இந்த டீசரை பார்த்து ரசிகர்கள் கொடுத்த லைக்குகளின் எண்ணிக்கை தற்போது 5 லட்சத்தை எட்டி புதிய சாதனை படைத்துள்ளது. இதையடுத்து, வரும் ஜூன் மாதம் 7ம் தேதி காலா வெளியாகும் என்று அறிவிக்கப்பட்டுள்ளது. இப்படத்தில் ரஜினியுடன் இணைந்து நானா படேகர், சமுத்தி ரக்கனி, சம்பத், வத்திக்குச்சி திலீபன், ஹூமா குரேஷி, அஞ்சலி பட்டேல், அருந்ததி, சாக்‌ஷி அகர்வால் ஆகியோர் உள்பட பலர் நடித்துள்ளனர்.


தினகரனிடமிருந்து பறிமுதலான குக்கர் சின்னம் நிர்மலா தேவி வக்கீல் வசம் ஒப்படைப்பு!

மதுரை, மார்ச் 31- மதுரை நாடாளுமன்ற தொகுதியில் சுயேச்சையாக போட்டியிடும் பேராசிரியை நிர்மலாதேவியின் வக்கீல் பசும்பொன் பாண்டியனுக்கு குக்கர் சின்னம் ஒதுக்கீடு செயப்பட்டுள்ளது.

மாணவிகளை தவறான பாதைக்கு அழைத்ததாக கூறிய வழக்கில் கைது செயப்பட்டு சிறையில் ஒரு வருட காலம்  அடைக்கப்பட்டிருந்த கல்லூரி பேராசிரியர் நிர்மலா தேவி, தற்போது ஜாமீனில் உள்ளார். ஆனால் நிர்மலா தேவிக்கு ஆதரவாக  வாதாடியவர் பசும்பொன் பாண்டியன்தான். சில தினங்களுக்கு முன்பு திடீரென செதியாளர்களை பசும்பொன் பாண்டியன் சந்தித்து பேசினார்.

அப்போது தான் ஒரு கட்சி ஆரம்பித்திருப்பதாகவும் அண்ணா திராவிட மக்கள் முன்னேற்றக் கழகம் என்ற தன் கட்சியின் சார்பில் மதுரை மக்களவை தொகுதியில் நேரடியாக போட்டியிட போவதாகவும் கூறினார். இந்நிலையில், அவருக்கு தேர்தல் சின்னம் ஒதுக்கும் பணி நடைபெற்றது. அப்போது தேர்தல் அதிகாரி பசும்பொன் பாண்டியனுக்கு குக்கர் சின்னத்தை ஒதுக்கினார்.

இந்த சின்னம் ஆர்.கே நகர் இடைத்தேர்தலில் டிடிவி தினகரன் போட்டியிட்ட சின்னமாகும். தற்போது தினகரனுக்கு வேறு சின்னம் ஒதுக்கப்பட்ட நிலையில் குக்கர் சின்னம் பசும்பொன் பாண்டியனுக்கு ஒதுக்கப்பட்டுள்ளது பரபரப்பாக பேசப்பட்டு வருகிறது.


இறந்தவருக்கு இப்படி ஒரு சோதனையா? கண் விழித்துவிட்டு மறுபடியும் இறப்பு

இறந்ததாக கருதப்பட்டு கண்ணாடி பெட்டிக்குள் வைக்கப்பட்டிருந்தவர் திடீரென கண் திறந்தார். பிறகு சில மணி நேரத்தில் இறத்துவிட்டார்.

புதுவையை அடுத்த வேல்ராம்பட்டு அலங்காபுரி நகரை சேர்ந்தவர் பாரி (54). இவர் தனியார் எண்ணெய் நிறுவனத்தில் பணி புரிந்து வருகிறார். கடந்த சில நாட்களாக உடல்நிலை சரியில்லாத காரணத்தால் மருத்துவமனையில் அனுமதிக்கப்பட்டு சிகிச்சைபெற்று வந்தார்.

ஆனாலும், சரிவர குணமாகாததால், அவரை குடும்பத்தினர் வீட்டுக்கு கொண்டு வந்தனர். இந்நிலையில், நேற்று காலை திடீரென பாரி எந்த அசைவுமின்றி கிடந்துள்ளார். இதனால் அவர் இறந்து விட்டதாக கருதிய குடும்பத்தினர், உறவினர்கள் கதறி அழுதுள்ளனர்.

பின்னர் இறுதி சடங்கிற்கான வேலைகளில் உறவினர்கள் ஈடுபட்டுள்ளனர். ஆனால், பெட்டிக்குள் வைத்த அரை மணி நேரத்திற்கு பிறகு பாரியின் கை, கால்கள் அசைந்துள்ளன. மேலும், கண்களையும் திறந்து பார்த்துள்ளார்.

இதனைக் கண்ட உறவினர்கள் உடனடியாக அவரை, அரசு மருத்துவமனைக்கு கொண்டு சென்றுள்ளனர். அவருக்கு மருத்துவர்கள் சிகிச்சை அளித்துள்ளனர். ஆனால், சிகிச்சை பலனின்றி சிறிது நேரத்திலேயே பாரி இறந்து விட்டார். பிறகு அவரை, இறந்தவருக்கு செய்யும் சடங்குகளுடன் அடக்கம் செய்தனர்.


மாமா மச்சான் திரைப்படத்தின் முதல் நாள் வசூல் குழந்தை பிரிஷாவின் மருத்துவ சிகிச்சைக்கு

கோலாலம்பூர், மாமா மச்சான் திரைப்படத்தின் முதல் நாள் வசூல் குழந்தை பிரிஷாவின் மருத்துவ அறுவை சிகிச்சை செலவுக்காக வழங்கப் படவுள்ளது. பாஸ் பிக்சர்ஸ் தயாரிப்பில் ஆர்எம்எஸ் சாரா இயக்கத்தில் பென் ஜி போன்றோர் நடிப்பில் உரு வாகியிருக்கும் மாமா மச்சான் மலேசிய தமிழ் திரைப்படம் இன்று மலேசியா முழுவதும் 18 திரையரங்குகளில் திரையிடப்படுகிறது. குழந்தை பிரிஷாவின் மருத்துவ செலவிற்கு உதவும் வகையில் மாமா மச்சான் குழுவினர் ஒரு முக் கிய அறிவிப்பு ஒன்றை வெளியிட்டனர். மாமா மச்சான் திரைப்படத்தின் முதல் நாள் திரையரங்கு வசூல் முழுவதையும் குழந்தை பிரிஷாவின் மருத்துவ செலவிற்கு தானமாக வழங்குவது என்ற முடிவை மாமா மச்சான் இயக்குநர் சாராவும் நடிகர் பென் ஜியும் ஒரு காணொளி மூலம் அறிவித்துள் ளனர். 18 திரையரங் குகளில் முதல் நாள் 5 காட்சிகள் என மொத் தம் 90 காட்சிகளின் வசூல் முழுவதும் அளிக்கப்படுகிறது. குழந்தை பிரிஷா சந்திரனின் நுரையீரல் மாற்று அறுவை சிகிச்சை இந்தியாவில் நடக்க இருக்கிறது. இந்த அறுவை சிகிச்சைக்கு சுமார் 3 லட்சம் வெள்ளி வரை செலவாகும் நிலையில் மாமா மச்சான் திரைப் பட குழுவினர் இம்முடிவை எடுத்துள்ளனர்.


தலைநகரில் 6 லட்சம் பேரை வெளியேற்றிய கிம் அரசு

வட கொரியா தலைநகர் பியோங்கியாங்கில் இருந்து 6 லட்சம் பொதுமக்களை வெளியேற்ற கிம் அரசு உத்தரவிட்டுள்ள தகவல் உலக நாடுகளிடையே பர பரப்பை கிளப்பியுள்ளது. வட கொரியா அதிபர் கிம் ஜோங் மிகவும் முக்கியத்துவம் வாய்ந்த நடவடிக்கைகளில் இறங்கியுள்ளதாக தகவல்கள் வெளி யானது முதல் உலக நாடுகளின் மொத்த பார்வையும் அந்த நாட்டின் மீது தற்போது திரும்பியுள்ளது. மேலும் நகர பகுதிகளில் குடியிருக்கும் 25 விழுக்காடு பொதுமக்களையும் உடனடியாக வெளியேறும்படி உத்தரவிட்டுள்ளதாக ரஷ்யாவில் இருந்து வெளி யாகும் சில தகவல்கள் உறுதிப்படுத்தியுள்ளன. ஆனால் பொதுமக்களை ஏன் வெளியேற்றப்படுகிறார்கள் என்ற தகவல் இதுவரை வெளியாகவில்லை அந்த தகவலும் அங்குள்ள அதிகாரிகளுக்கு தெரிவிக்கப்படவில்லை. அமெரிக்காவுடன் போர் மூளும் அபாயம் ஏற்பட்டதை அடுத்தே வட கொரியா அதிபர் கிம் ராணுவ நடவடிக்கைகளை முடுக்கி விட்டுள்ளதாக கூறப் படு கிறது. ஆனால் ஆறாவது முறையாக அணு சோதனைக்கு தயாராவதால் இந்த வெளியேற்ற நடவடிக்கை எனவும் ஒரு தகவல் வெளியாகியுள்ளது. வட கொரியாவை சீனா கண்டிக்க தவறினால் அமெரிக்கா கடுமையான முடிவை எடுக்க நேரிடும் என அமெரிக்க ஜனாதிபதி டிரம்ப் எச்சரிக்கை விடுத் திருந்தார். இதனைத்தொடர்ந்தே வட கொரியா முன்னெச்சரிக்கை நடவடிக்கைகளில் முன்னெப்போதும் இல்லாதவகையில் ஈடுபட்டுவருவதாக கூறப் படுகிறது.


இந்த அசாதாரண சூழலை ஸ்டாலின் மாற்ற வேண்டும்: கருணாஸ்

புதிய சூரியனாய் உதயமாகிறார் மு.க. ஸ்டாலின் என்று முக்குலத்தோர் புலிப்படை தலைவர் கருணாஸ் வாழ்த்து தெரிவித்துள்ளார். கருணாஸ் வெளி யிட்டுள்ள வாழ்த்து செய்தியில், திராவிட முன்னேற்றக் கழகம் இன்று புதிதாய் பிறக்கிறது! பெரும் மதிப்பிற்குரிய அன்புச்சகோதரர் மு.க. ஸ்டாலின் அவர்களும் இன்று தலைவராய் பிறக்கிறார்! “ ஒரு நாயகன் உதயமாகிறான்.. ஊரார்களின் இதயமாகிறான்” என்று காவியக் கவிஞர் வாலி எழுதிய வரிகளுக்கு ஏற்ப.. புதிய சூரியனாய் மு.க. ஸ்டாலின் உதயமாகிறார். முக்குலத்தோர் புலிப்படையின் சார்பில் அகம் மகிழ்ந்து வாழ்த்துகிறேன்!

மாணவர் கழகப் பொறுப்பாளராக, இளைஞரணிச் செயலாளராக, மாநிலப் பொருளாளராக, சென்னை மேயராக, துணை முதல்வராக, செயல்தலைவராக, சட்டப்பேரவை உறுப்பினராக, எதிர்க்கட்சித் தலைவராக படிப்படியாக உயர்ந்து பரிமாணம் பெற்றவர் தலைவர் மு.க. ஸ்டாலின் அவர்கள்.

14 வயது முதல் திராவிட முன்னேற்றக் கழகம் என்ற மாபெறும் இயக்கத்தின் பாதையில் பயணம் செய்கிறவர். போராட்டக் களம், சிறைவாழ்க்கை, தியாகத் தழும்புகள் என இவரது தன்வரலாறு நீளும். அதுதான் இவரை இன்று தலைவர் சிம்மாசனத்தில் அமர்த்தியிருக்கிறது.

கலைஞர் எனும் கதிரவனின் கரம்பிடித்து நடந்து, தந்தை சொல்மிக்க மந்திரமில்லை என்ற சொற்றொடரை நெஞ்சில் எழுதி கழகத்தின் வளர்ச்சிக்கு அயராது உழைத்த தலைவர் மு.க. ஸ்டாலின் அவர்கள். எம் பெருமதிப்பிற்குரிய கலைஞர் அவர்கள் செயல்முடியாத நிலை வந்த போது செயல்படும் தலைவராய் செயலாற்றி மக்கள் மனதில் இரண்டு ஆண்டுகளுக்கு முன்னே மு.க. ஸ்டாலின் தலைவராகிவிட்டார்.

தமிழக இப்போது நெருக்கடியான அரசியல் சூழலில் நின்று கொண்டிருக்கிறது. இந்த அசாதரண சூழலை இன்று தலைவராய் பொறுப்பேற்றுள்ள மு.க. ஸ்டாலின் மாற்றுவர் நாம் மாற்றுவோம் என நான் நம்புகிறேன். பகுத்தறிவு, சமத்துவம், சமூக நீதி இம்மூன்றையும் முக்கோணமாக்கி அம்மூக்கோ ணத்தின் உச்சியில் நின்று தமிழருக்கான உரிமையை மீட்கும் பாசறை யாக திராவிட முன்னேற்றக் கழகம் இயங்கிறது!

தலைவராய் பொறுப்பேற்றுள்ள தலைவர் மு.க. ஸ்டாலின் இயக்கத்தின் பாதையில் புதிய பூக்களை நடுவார்! எத்தனை உட்கட்சி இடர்பாடுகளையும் தலைமைப் பண்புகளோடு கடந்து செல்வார் இந்த ஆற்றல் அவருக்கு உள்ளது என்பதை நாம் அறிவோம்!

இன்று புதிதாய் பிறந்தோம் என்ற மகாகவியின் பாடலுக்கேற்ப இன்று புதிதாய் பிறந்தேன் என்று மு.க. ஸ்டாலின் உரைத்தது மிகப் பொருத்தமானதாகும். புதிய தலைவராய் பிறந்து கழகத்தின் வளர்ச்சிக்கும், தமிழக மக்களின் மலர்ச்சிக்கும் திசைகாட்டும் சூரியனாய் மு.க. ஸ்டாலின் இருப்பார் என்பது எமக்கு அசைக்க முடியாத நம்பிக்கை!

பெரியார், அண்ணா, கலைஞர், என்ற திராவிட ஆலமரத்தில் மு.க. ஸ்டாலினும் ஒரு கிளையாக துளிர்க்கிறார் என்பது வரலாற்றுப் பொருத்தம் ஏனென்றால் 1944 ஆகஸ்ட் 27 ஆம் நாள் திராவிடர் கழகம் தோன்றியது. இன்று அதே ஆகஸ்ட் 27 இல் மு.க. ஸ்டாலின் தலைவராக பொறுப்பேற்கிறார். வரலாற்றுச் சக்கரம் எப்போதும் கனக்கச்சிதமாக சுழலும்! அது நாளையும் சுழலும்!

கலைஞர் அவர்களின் கொள்கைத் தீபத்தை கையில் ஏந்தி நடக்கும் தலைவராய் மு.க. ஸ்டாலின் இன்று தலைவராகியுள்ளார். புதிய விடியல் பிறந்ததாய் நெஞ்சம் மகிழ்கிறது! தலைவர் ஸ்டாலின் அவர்களுக்கு மனமார்ந்த பாராட்டுக்களும் வாழ்த்துகளும் தெரிவிப்பதில் முக்குலத்தோர் புலிப்படை பெருமை கொள்கிறது! இவ்வாறு கூறியுள்ளார்.


மின்தூக்கி பழுது. அடுக்கடுக்கான அவதிகள். பெருந்துயரில் மக்கள்.

(ஆர்.குணா) பூச்சோங்,

பூச்சோங் கம்போங் முகிபா புளோக் சி அடுக் குமாடிவாசிகள் நாள்தோறும் நரக வேதனையினை அனுபவித்து வருகிறார் கள். புளோக் சி என்பது 17 மாடிகள் கொண்ட ஒன்று. இங்கு இருப்பதோ மூன்றே மூன்று மின்தூக் கிகள். அடிக்கடி இந்த லிப்டுகள் பழுதாகி விடுகின்றன.

ஏக காலத்தில் எல்லா லிப்டு களுமே பழுதாகி செயலிழந்துவிடும் காலகட்டத்தில் இங்கு வாழும் குடும்பங்கள் அடுக்கடுக்கான அவதிகளுக்கு ஆளா கின்றன என்று பி.சாந்தி குமுறுகிறார். மூன்று லிப்டுகளை பராமரிக்கும் பணியினை கோலாலம்பூர் மாநகர் மன்றம் தனியார் ஒப்பந்த நிறுவனத்திடம் ஒப்படைத்துள்ளது. இவற்றை முறையாக பராமரிக்க இந்த தனியார் நிறுவனம் தவறிவிட்டது என்று அடுக்குமாடி குடியிருப்பாளர்களில் ஒருவரான எல்பட் தெரிவித்தார். நாங்கள் படும்பாடு பெரும்பாடு என்கிறார் எம். பிரேமா. இங்குள்ள மக்களின் சிரமங்கள் குறித்து சம்பந்தப்பட்ட தரப்பு அலட்சியம் காட்டுவது வேதனையாக இருக்கிறது என்கிறார் சி.சுப்பையா.

தள்ளுவண்டியில் வரும் வயோதிகர்களுக்கு மின்தூக்கி பழுது பெரும் பேரிடராக இருக்கிறது என்று ஸ்டான்லி கொந்தளிக்கிறார். காலையிலும் மாலை யிலும் பள்ளி சென்று திரும்பும் மாணவர்கள் தங்களின் இருப் பிடத்திற்கு செல்வதற்கு பெரும் சிரமத்தை எதிர்நோக்குகி றார்கள் என்று எம்.ரேணுகா தெரிவித்தார்.

Read More: Malaysia Nanban News Paper on 8.1.2018


மனித வள அமைச்சு வெளி வேஷம் போடக்கூடாது.

கோலாலம்பூர்,

அந்நியத்  தொழிலாளர்  விண்ணப்பங்களை இணையம்  வழியாக செய்யக்கூடிய சாத்தியம்  இருப்பதாக மனித வள அமைச்சர்  அறிவித்திருப்பது உணவக உரிமை யாளர்களுக்கு அவ்வளவாக ஏற்புடையதாக இருக்காது என மலேசிய இந்திய முஸ்லிம்  உணவக உரிமையாளர் சங்கத்தின் தலைவர் (பிரெஸ்மா) அயூப்  கான்  கூறியுள்ளார். அந்நியத்  தொழிலாளர்களை தருவிப்பதற்கு மனித வள அமைச்சு பல முறை பல மாதிரியான வழிமுறைகளை அறிமுகம் செய்துள்ளது. ஆனால், பேச்சளவில்  மட்டுமே அவை இருந்துள்ளதே தவிர செயலளவில்  எதையும்  பார்க்க முடியவில்லை.

Read More: Malaysia Nanban Tamil Daily on 25.1.2019


தோல்வி வரும் என்ற அச்சமே தேர்தலை நடத்த விடாமல் தடுக்கிறது... -ஸ்டாலின்

உள்ளாட்சி தேர்தலை தாமதமின்றி நடத்தவேண்டுமென ஸ்டாலின் கூறியுள்ளார். மேலும் அவர், ஜனநாயகத்தை படுகுழியில் தள்ளும் முயற்சிகளை அதிமுக அரசும், தேர்தல் ஆணையமும் கைவிட வேண்டுமென்றும், கிராமப்புற, நகர்ப்புற வளர்ச்சியை நாசமாக்கும் அதிமுக ஆட்சியை மக்கள் மன்னிக்க மாட்டார்கள் என்றும், தோல்வி வரும் என்ற அச்சமே உள்ளாட்சி தேர்தலை நடத்த விடாமல் தடுக்கிறது என்றும் கூறியுள்ளார்.


ட்ரம்ப்-புதின் மீண்டும் சந்திப்பா..? வெடிக்கிறது சர்ச்சை!

அமெரிக்க அதிபர் டொனால்டு ட்ரம்ப்பும் ரஷ்ய அதிபர் விளாடிமிர் புதினும் ஜி-20 மாநாட்டின்போது ரகசிய சந்திப்பு நடத்தியுள்ளனர் என்கிற தகவல் சர்ச் சையை அதிகரித்துள்ளது. அமெரிக்க அதிபருக்கான தேர்தலில், ரஷ்ய அதிபர் புதினின் தலையீடு இருந்ததாக எழுப்பப்பட்ட குற்றச்சாட்டின்மீது விசாரணை நடைபெற்றுக்கொண்டி ருக்கிறது. இந்நிலையில், அமெரிக்க அதிபரும் ரஷ்ய அதிபரும் ரகசியமாகச் சந்தித்துக்கொண்டனர் என்கிற தகவல் சர்ச்சையைக் கிளப்பியுள்ளது. ஜெர்மனியில் ஜி-20 மாநாடு நடைபெற்றபோது, அதிகாரபூர்வமாக ட்ரம்ப்பும் புதினும் அலுவல்ரீதியாக சந்தித்துக்கொண்டனர். இந்நிலையில், அடுத்து இரண்டாவது முறையாக ட்ரம்ப்பும் புதினும் ரகசியமாகச் சந்தித்துக்கொண்டனர் என்ற தகவல் பரவியது. இதுகுறித்து வெள்ளை மாளிகை வெளியிட்டுள்ள அறிக்கையில், ‘ட்ரம்ப்- புதின் இரண்டாவது முறையாக சந்தித்துக்கொண்டனர். அந்தச் சந்திப்பு அலுவல் ரீதியானதாக இல்லா மல் மரியாதை நிமித்தமாக நடந்த சந்திப்பு ஆகும். இது ரகசிய சந்திப்பு இல்லை’ எனக் குறிப்பிடப்பட்டுள்ளது. இவர்கள் இருவரும் எதுகுறித்து விவாதித் தார்கள், எவ்வளவு நேரம் விவாதித்தார்கள் என்பது குறித்தத் தகவல்கள் ஏதும் வெளியாகவில்லை.


சினிமாவின் சில நிமிட காட்சிகளுக்கே தொடை நடுங்கிய பாஜக.

சென்னை:

புதிய இந்தியாவை கொண்டு வருவோம் என சொல்லிச் சொல்லியே மக்களை முட்டுச் சந்தில் நிற்க வைத்து விட்டது பாஜக. இதைத்தான் மெர்சல் படத்தின் காட்சிகள் சுட்டிக்காட்டுகின்றன. மெர்சல் படத்தின் சில நிமிட காட்சிகளுக்கே தொடை நடுங்கிப் போன பாஜக மக்களின் எதிர்ப்பை முழுமையாக எப்படி எதிர்கொள்ளப் போகிறது என்பதுதான் தெரியவில்லை.

2014-ம் ஆண்டு நரேந்திர மோடியை பிரதமர் வேட்பாளராக பாஜக முன்னிறுத்தியது. காங்கிரஸின் 10 ஆண்டுகால ஆட்சி மீதான வெறுப்பினால் மக்கள் பாஜகவுக்கு வாக்களித்தனர்.

ஆட்சிக் கட்டிலில் அமர்ந்துவிட்ட உடனே பாஜகவின் அதிகார மமதை உச்சத்தை எட்டியது. பாஜகவின் முன்னணி, பின்னணி அமைப்புகள் எல்லாம் தடி எடுத்து தண்டல்காரனாகினார்கள்.

வன்முறையாளர்கள்

விளைவு இதுவரை இந்தியா கண்டிராத அத்தனை வித வன்முறைகளும் அரங்கேறியது. மாட்டிறைச்சி வைத்திருக்கிறார் என்கிற சந்தேகத்தின் பெயரிலேயே திடீர் கலாசார குண்டர்கள் சட்டத்தைக் கையிலெடுக்க அனுமதிக்கப்பட்டது.

மாநில உரிமைகள் பறிப்பு

மாநிலங்களின் உரிமைகளைப் பற்றி கிஞ்சித்தும் கவலைப்படமால் ஈவிரக்கமற்ற முறையில் ஒற்றை இந்தியாவை உருவாக்குவதில் அப்படி ஒரு மும்முரம் காட்டியது. வழக்கொழிந்த சமஸ்கிருதத்துக்கு வாழ்வளிப்பதில் பிடிவாதம் காட்டியது. இந்தி மொழியை அம்மொழி பேசாத மக்களிடத்தில் திணித்தது.

பணமதிப்பிழப்பு

அதுமட்டுமின்றி தமிழகத்தின் அத்தனை உரிமைகளையும் காவு கொண்டு காவிரி மேலாண்மை வாரியம் அமைக்காமல் 400 விவசாயிகளின் பரிதாப மரணத்துக்கு காரணமாகவும் இருந்தது. இதன் உச்சமாக ஒட்டு மொத்தமாக இந்தியாவை நடுத்தெருவில் பிச்சைக்காரர்களைப் போல பணமதிப்பிழப்பு நடவடிக்கை மூலம் அலையவிட்டது.

செத்தது புதிய இந்தியா

பணமதிப்பிழப்பின் கொடூர தாக்குதலில் இருந்து மீண்டு மூச்சுவிடுவதற்குள் ஜிஎஸ்டி எனும் மூர்க்கதனமான பேரிடியை திணித்தது. பிறக்க வேண்டிய புதிய இந்தியா செத்தே போய்விட்டது என பொருளாதார வல்லுநர்கள் வெளுத்துக் கட்ட பம்மிக் கொண்டிருக்கிறது பாஜக.

ரணகளத்துக்கு மருந்தாக மெர்சல்

இந்நிலையில் நடிகர் விஜய் நடித்த மெர்சல் படம், மக்களின் நாடித்துடிப்பை பற்றி பேசியது. ஜிஎஸ்டி, டிஜிட்டல் இந்தியா மோசடித்தனங்களை சில நிமிடங்களில் பேச.. ரணகளமாக பாதித்த மக்களுக்கு பேராறுதலாகிப் போய்விட்டது.

பம்மிய மெர்சல் குழு

இதனால் பாஜக இப்போது தொடை நடுங்கிப் போய் மிரட்டல் விடுத்திருக்கிறது மெர்சல் படக் குழுவுக்கு. பாஜகவின் நெருக்கடிக்குள்ளாக்கி மத்திய அரசுக்கு எதிரான வசனங்களை நீக்குவதாக மெர்சல் தயாரிப்பாளர் அறிவித்தும் இருக்கிறது. அதேநேரத்தில் பாஜக ஒன்றை மறந்துவிட்டது. மெர்சல் திரைப்படக் குழுவை மிரட்டும் இவர்கள் தங்கள் மீது ஒட்டுமொத்தமாக செம காண்டில் இருக்கும் பல கோடி இந்தியர்களை என்னப் போகிறார்கள்.. எப்படி சமாளிக்கப் போகிறார்கள்.. !?


சோசிலாவதி கொலை விவகாரத்தில் மூவருக்கு தூக்கு!

தன் தாயார் டத்தோ சோசிலாவதி மற்றும் இதர மூன்று நபர்களை கொலை செய்த குற்றத்திற்காக வழக்கறிஞர் பத்மநாபன் உட்பட மூவருக்கு தூக்குத்தண்டனை நிலை நிறுத்தப்பட்டிருப்பது மூலம் 7 ஆண்டு காலமாக காத்திருந்த தாங்கள் தற்போது நிம்மதி பெருமூச்சுவிட முடிவதாக சோசிலாவதியின் மகள் எர்னி டெக்ரிவாதி தெரிவித்தார். சட்டம் தனது கடமையைச் செய்துள்ளது. அதனை முழுமை யாக மதிக்கிறோம். ஏழு ஆண்டு களாக எங்கள் மனதிற்குள் இருந்த சுமை நேற்று முன்தினம் கூட்டரசு நீதிமன்றத்தின் தீர்ப்பு மூலம் அகன்றுள்ளது. நீதி எங்கள் குடும்பத்திற்கு மட்டும் கிடைக் கவில்லை. கொலையுண்ட மற்ற மூன்று குடும்பத்தினருக்கும் கிடைத்துள்ளது என்று கோடீஸ்வரி சோசிலாவதியின் ஒப்பனை நிறுவனத்தை தொடர்ந்து நடத்தி வரும் அவரின் மகள் டெக்ரிவாதி தெரிவித்தார். கோலாலம்பூரில் ஒப்பனை நிறுவனம் ஒன்றின் முதலாளியான கோடீஸ்வரி சோசிலாவதி (வயது 47) , அவரின் கார் டிரைவர் கமாருடீன் சம்சூடின் (வயது 44), வங்கி அதிகாரி நுர்ஹிஷாம் முகமட் (வயது 38), வழக்கறிஞர் அகமட் காமில் கரிம் (வயது 32) ஆகியோரை மிக கொடூரமாக வெட்டி கொலை செய்யப்பட்டு அவர்களின் உடல் எரிக்கப்பட்ட குற்றத்திற்காக வழக்கறிஞர் என். பத்மநாபன் உட்பட மூவருக்கு ஷா ஆலம் உயர்நீதிமன்றம் விதித்த தூக்குத் தண்டனையை நேற்று முன்தினம் கூட்டரசு நீதிமன்றம் நிலைநிறுத்தியது. நான்காவது நபரான மதன் என்பவர் விடுவிக் கப்பட்டார். கடந்த 2010 ஆம் ஆண்டு ஆகஸ்ட் 30 ஆம் தேதி இரவு 8.30 மணிக்கும் 9.40 மணிக்கும் இடைப்பட்ட நேரத்தில் பந்திங் தஞ்சோங் சிப்பாட், ஜாலான் தஞ்சோங் லாயாங், காடோங்கில் பண்ணை வீட்டில் வழக்கறிஞர் பத்மநாபன் நல்லையன், தில்லையழகன், ஆர். காத்தவராயன் ஆகியோர் இக்குற்றத்தை புரிந்ததாக நீதிமன்றத்தில் தெரிவிக்கப் பட்டது.


இலங்கை அதிபர் சிறிசேனாவுக்கு எதிராக கறுப்புக்கொடி போராட்டம்

இந்துக் கல்லூரியில் நடைபெறுகின்ற தேசிய தமிழ் தின நிகழ்வில் ஜனாதிபதி மைத்திரிபால சிறிசேன கலந்து கொள்ள வந்தார்.

அரசியல் கைதிகளை விடுதலையை செய்யகோரி இலங்கை யாழ்ப்பாணம்  இந்துக்கல்லூரி  முன் வடமாகாண சபை உறுப்பினர் சிவாஜிலிங்கம் தலை மையில்  அதிபர் சிறிசேனாவுக்கு கறுப்புக்கொடி காட்டும் ஆர்ப்பாட்டம் நடைபெற்றது. இதனால் அங்கு பதற்றமான சூழ்நிலை ஏற்பட்டது. அங்கு ராணுவம் குவிக்கப்பட்டு உள்ளது.

நீண்ட காலமாக தடுத்து வைக்கப்பட்டுள்ள அரசியல் கைதிகளை விடுதலை செய்யுமாறும், தமிழர்களை ஏமாற்ற வேண்டாம் என  அதிபரிடம்  ஆர்ப்பா ட்டக்காரர்கள் கோரிக்கை வைத்தனர் மேலும் ‘மைத்திரியே வெளியேறு” எனவும் கோஷம் எழுப்பினர். இதை தொடர்ந்து பாதுகாப்பு படையினருக்கும் இடையே மோதல் ஏற்படும் சூழ்நிலை உருவானது.


வெற்றி வாய்ப்பை இழந்தார் அகிலன் தாணி!

சிங்கப்பூர் அனைத்துலக வெல்டர்வெயிட் சாம்பியன் பட்டத்திற்கான போட்டியில் கடுமையான போராட்டங்களுக்கு மத்தியில் மலேசிய வீரர் அகிலன் தாணி வெற்றி வாய்ப்பை இழந்தார்.(Mixed Martial Arts) எனப்படும் கலப்பு தற்காப்புக் கலைப் போட்டியின் அனைத்துலக வெல்டர்வெயிட் சாம்பியன் பட் டத்திற்கான போட்டி இன்று சிங்கப்பூர் உள்ளரங்கில் நடைபெற்றது. செந்தூலைச் சேர்ந்த அகிலன் தாணி பல சிரமங்களுக்கு மத்தியில் இப்போட்டிக்கு முன்னேறினார்.இப்போட்டியில் 22 வயதான அகிலன் தாணி, 32 வய தான அமெரிக்காவின் பென் அஸ்க்ரென்னுடன் மோதினார்.15 முறை சாம்பியன் பட்டத்தை வென்றுள்ள பென் அஸ்க்ரென்னுக்கு மிகப் பெரிய சவாலாக அகிலன் தாணி விளங்கினார். இவ்வேளையில் சாம்பியன் பட்டத்திற்கான போட்டியில் அகிலன் தாணிக்கும், பென் அஸ்க்ரென்னுக்கும் கடுமையான போட்டி நிலவியது.இருந்த போதி லும் பென் அஸ்க்ரென்னின் தாக்குதலுக்கு ஈடுகொடுக்க முடியாத அகிலன் தாணி முதல் சுற்றிலேயே கடுமையான போராட்டங்களுக்கு மத்தியில் வெற்றி வாய்ப்பை இழந்தார். இதனிடையே அகிலன் தாணி மலேசியாவை தவிர்த்து பல நாடுகளில் நடைபெற்ற கலப்பு தற்காப்புக் கலைப் போட்டிகளில் கலந்து கொண்டு அதன் வழி கிடைத்த வெற்றிகளை தொடர்ந்து தற்போது அனைத்துலக வெல்டர்வெயிட் சாம்பியன் போட்டிக்கு முன்னேறியுள்ளார். சிங்கப்பூரை மையமாக கொண்டு செயல்படும் எம்எம்ஏ அமைப்பின் ஏற்பாட்டிலான ஒன் ஃபைட் போட்டிகளில் பங்கேற்ற அதேவேளையில் அமெரிக்கா, தாய்லாந்து மற்றும் வியட்நாம் ஆகிய நாடுகளில் தொடர்ந்து பயிற்சிகளையும் அவர் பெற்று வந்தார்.இதுவரை அகிலன் 7 வெற்றிகளை நிலைநாட்டியுள் ளார். இதில் மூன்று நாக்-அவுட் வெற்றிகளாக அமைந்தது. இப்போட்டியில் சாம்பியன் பட்டத்தை வெல்ல முடியாமல் போனாலும் அகிலன் தாணிக்கு இதுவொரு சிறந்த அனுபவமாக அமைந்துள்ளது என்பது குறிப்பிடத்தக்கது.இதனிடையே போட்டிக்கு பின் பென் அஸ்க்ரென் செய்தியாளர்களிடம் பேசினார்.அப்போது அகிலன் தாணியின் முயற்சிகளை பாராட்டிய பென், அகிலனுக்கு சிறு வயது தான். அவரும் சாம்பியன் பட்டத்தை வெல்வதற்கு வாய்ப்பு பிரகாசமாக உள்ளது என்று கூறினார்.


தாய் மொழி காக்கும் தமிழ் மொழி விழா!

ஜொகூர் பாரு மாவட்ட தேசியப் பள்ளிகளில் பயிலும் இந்திய மாணவர்களைக் கொண்டு தமிழ் மொழி விழா தாமான் யூனிவர் சிட்டி தேசிய பள்ளி 4 இன் மண்டபத்தில் மிகவும் சிறப்புடன் நடைபெற்றது. பல்வேறு பிரிவுகளாக போட்டிகள் நடைபெற்ற வேளையில் மாவட்டத்திலுள்ள 16 தேசிய பள்ளிகளில் பயிலும் இந்திய மாணவர்கள் இப்போட்டிகளில் கலந்து கொண்டு தங்களது திறமைகளை வெளிப்படுத்தினர். தமிழ்மொழி விழாவை அதிகாரப்பூர்வமாக முடித்து வைத்து உரையாற்றிய ஜொகூர் பாரு மாவட்ட கல்வி இலாகா அதிகாரி என்.விஜயன் எந்தப் பள்ளியில் படித்தாலும் தாய்மொழி பயில்வதற்கான வாய்ப்பு இருக்குமானால் அந்த வாய்ப்பை இந்திய மாணவர்கள் பயில்வதற்கு பெற்றோர்கள் துணையாக இருக்க வேண்டும் என கேட்டுக் கொண்டார். குறைந்தது 15 மாணவர்கள் விரும்பினால் தேசிய பள்ளிகளில் தமிழ் வகுப்பை தொடங்க முடியும் என்ற அவர் இந்த வாய்ப்பை பெற்றோர்கள் கைவிட்டு விடக் கூடாது எனவும் அறிவுறுத்தினார். தமிழ் மொழி விழாவை சிறப்புடன் ஏற்பாடு செய்த தேசிய பள்ளிகளின் தமிழாசிரியர்களுக்கும் அவர் பாராட்டு களைத் தெரிவித்துக் கொண்டார். தேவாரம், கதை கூறல், நாட்டியம் என பல பிரிவுகளாக இப்போட்டிகள் நடைபெற்ற வேளையில் ஏற்பாட்டுக்குழுச் செயலாளர் பிரேமா ராமமூர்த்தி விழாவை திறம்பட ஏற்பாடு செய்திருந்தார் என்பது குறிப்பிடத்தக்கது.


முஸ்லிம் அல்லாதவர் பிரதமராக வருவதை தடுக்க முடியாது.

பெட்டாலிங் ஜெயா,

உயர் அரசாங்க பதவிகளுக்கு முஸ்லிம் அல்லாதவர்கள் நியமிக்கப்படுவது தொடர்பில் கண்டனங்களும் குறை கூறல்களும் தெரிவிக்கப்படு வதற்கு எந்த அடிப்படையும் நியாயமும் கிடையாது என்று சட்டத்துறை வல்லுநர் ஒருவர் கூறினார்.மலாய்க்காரர் அல்லாத  ஒருவரை பிரதமராக ஏற்றுக்கொள்வது உட்பட சமத்துவ நிலையை அரவணைக்க மலேசியர்கள் தயாராக வேண்டும் என்று மலாயா பல்கலைக்கழகத்தின் சட்ட பேராசிரியர்  ஷாட் சலீம் ஃபாருக் கேட்டுக் கொண்டார்.

Read More: Malaysia Nanban Tamil Daily on 30.8.201
8


நமோ டி.வி. யாருடையது என்று மத்திய அரசுக்கே தெரியாதாம்!

நாடு முழுவதும் பல முக்கியமான தொலைக்காட்சிகளையும், பத்திரிகைகளையும், இணையச் செய்தித்தளங்களையும் தனது கட்டுப்பாட்டில் மிரட்டி வைத்துள்ள நிலையில், ஆளுங்கட்சியாக இருக்கக்கூடிய பாஜக, லைசென்சுக்கு விண்ணப்பிக்காமலேயே நமோ டி.வி. என்ற பெயரில் ஒரு தொலைக்கா ட்சியை ஒரு வாரமாக ஒளிபரப்புகிறது.

இதுதொடர்பான புகாருக்கு பதில் அளிக்கும்படி மத்திய அரசுக்கு தேர்தல் ஆணையம் உத்தரவு பிறப்பித்துள்ளது. ஆனால், அந்த தொலைக்காட்சி யாருக்கு சொந்தமானது என்று கண்டுபிடிக்க முடியவில்லை என்று மத்திய அரசு பதலளித்துள்ளது. இதுதான் மோடி நாட்டைக் காப்பாற்றும் லட்சணமா என்று சமூக வலைத்தளங்களில் கிண்டல் மீம்ஸ் வைரலாகிறது. ஆனாலும் பாஜக இதுவரை சரியான விளக்கம் அளிக்கவில்லை.

லைசென்சுக்கு விண்ணப்பித்து காத்துக்கிடக்கும் நிலையில், விண்ணப்பிக்காமலேயே அலைவரிசை ஒதுக்கீடு உள்ளிட்ட தொழில்நுட்ப வசதிகளுடன் அரசுக்கே தெரியாமல் தொலைக்காட்சியை ஒளிபரப்ப முடிகிறது என்றால் நாடு எங்கே போகிறது?


அ.தி.மு.க அழிந்துவிட்டது; தி.மு.க அழிகிறது

நெடுவாசல் போராட்டக்குழுவினரைச் சந்திப்பதற்காக, மத்திய இணையமைச்சர் பொன்.ராதாகிருஷ்ணன் மதுரை புறப்பட்டுள்ளார். இந்நிலையில், சென்னையில் செய்தியாளர்களைச் சந்தித்தவர், 'தமிழகத்தில் அ.தி.மு.க ஏற் கெனவே அழிந்துவிட்டதாக நினைக்கிறேன். தி.மு.க படிப்படியாக அழிந்துவருகிறது. நீட் தேர்வால் மாணவர்களுக்கு நன்மையே ஏற்படும். தமிழக அரசுக்கு கல்வி மீது கவலை இல்லை. அதனால்தான் நீட் தேர்வை எதிர்க்கின்றது. குறிப்பாக, கூடங்குளம் அணு உலை இல்லையென்றால், தமிழகத்துக்கு தற்போது மின்சாரம் இல்லை' என்றார்.


ஆலந்தூர், ஜன.2-

சினிமாவில் நடித்து அரசியலுக்கு வந்தால் தலைவனாக்கி நாட்டை ஆள வைப்பார்கள் என்று நினைப்பதா?. கர்நாடகா, மராட்டியத்தில் ரஜினிகாந்த் கட்சி தொடங்க முடியுமா? என சீமான் ஆவேசமாக கேள்வி எழுப்பினார்.

நாம் தமிழர் கட்சியின் தலைமை ஒருங்கிணைப்பாளர் சீமான், சென்னை விமான நிலை யத்தில் நிருபர்களிடம் கூறிய தாவது: தமிழகத்தை தமிழன்தான் ஆள வேண்டும் என்ற கொள்கை முடிவு எடுத்து உள்ளோம். திருக் குறள் இதைத்தான் கூறுகிறது. ரஜினி, படங்களில் நடிப்பதில் பிரச்சினை இல்லை. தலைவராக, முதல்- அமைச்சராக எங்களை ஆளுவதில்தான் சிக்கல் உள்ளது.

நான் ஆள்வது என்பது, என் உரிமை. வேறு ஒருவர் ஆள்வது என்பது, நான் அடிமை. நாங்கள் அடிமையாக வாழ தயாராக இல்லை. மன்னராட்சி காலத்தில் படை எடுத்து வந்து ஆண்டார்கள். இவர், படம் நடித்துவிட்டு வந்து ஆளுவாரா?. காவேரியில் தண்ணீர் கேட்டபோது லட்சக் கணக்கா னவர்களை சோந்த நாட்டில் அகதியாக அடித்து விரட்டினார்கள். அந்த ஜனநாயகத்தை யாரும் விவாதிக்கவில்லையே. யாரும் அப்போது பேச வில்லையே ஏன்?.

ரஜினி அரசியலுக்கு வந்தால் கடுமையாக எதிர்ப்போம். அவரை எதிர்த்துதான் அரசியல் செவோம். ரஜினி வருகை தமிழகத்தில் எந்தவித மாற்றத்தையும் கொண்டு வராது. எந்தந்த இடத்தில் ‘சிஸ்டம்’ சரி இல்லை என்பதை கூறமுடி யுமா?. பெங்களூரு, கோலார்தங்கவாயல், மராட்டியத்தில் வசித் தாலும் தமிழர்கள்தான். நீ தமிழன் என்று சோல்லி இனத்தை மாற் றினால் ஏமாற்றுகிறா என்றுதான் அர்த்தம். ரஜினி, விஷால் தமிழர் களாகி விட்டால், நாங்கள் யார்?.

வெள்ளைக்காரன் பல ஆண்டுகள் இந்தியாவில் ஆண்டதால் இந்தியன் ஆகிவிடமுடியுமா?. 2021-ம் ஆண்டு கட்சியை ஆரம்பிக்க உள்ளதாக ரஜினி கூறி உள்ளார். வரட்டும். தமிழகத்தை பார்த்து தற்போது எல்லாரும் சிரிக்கத்தான் செகின்றனர். ரஜினியை பாரதிய ஜனதா கட்சி இயக்குவதாக நினைக்கிறேன். அவரை பாரதிய ஜனதாதான் இறக்குகிறது. கமல்ஹாசன் மவுனமாக இருக்கும்போது இவர் பேசுவதும், இவர் மவுனமாக இருக்கும்போது அவர் பேசுவ தற்கும் உத்தரவு வேறு இடத்தில் இருந்து வருகிறது.

சினிமாவில் நடித்து அரசியலுக்கு வந்தால் நம்மை தலைவராக்கி நாட்டை ஆள வைத்துவிடுவார்கள் என்று நினைப்பதா?. தமிழக மக்களை ஒரு இழி வான பார்வையாக பார்ப்பதா?. மற்ற மாநிலங்களை போல் இல்லாமல் கேடு கெட்ட ஒரு கூட்டம் அலைகிறது. கர்நாடகா அல்லது மராட்டியத்தில் அரசி யல் கட்சி தொடங்க முடியுமா?. இவ்வாறு அவர் கூறினார்.


நான் திருடனோ கொள்ளையனோ வஞ்சகனோ கிடையாது.

கோலாலம்பூர்,

சவூதி அரச குடும்பத்திடமிருந்து தமக்கு வழங்கப்பட்ட வெ.260 கோடி நன்கொடை பற்றிய விஷயத்தில் தாம் சொல்வது எல்லாம் உண்மையே என்று மீண்டும் வலியுறுத்திக் கூறியுள்ளார் முன்னாள் பிரதமர் டத்தோ ஸ்ரீ நஜீப் துன் ரசாக்.

Read More: Malaysia Nanban Tamil Daily on 8.11.2018


ராஜபக்சே எதிர்க்கட்சி தலைவராக ஏற்க  தமிழ் தேசிய கூட்டமைப்பு கட்சி எதிர்ப்பு

கொழும்பு,

இலங்கை நாடாளுமன்றத்தில் ராஜபக்சேவுக்கு அதிபர் சிறிசேனா எதிர்க்கட்சி தலைவர் பதவி வழங்கக்கூடாது என தமிழ் தேசிய கூட்டமைப்பு எதிர்ப்பு தெரிவித்துள்ளது. கடந்த 2015ஆம் ஆண்டு முதல் தமிழ் தேசிய கூட்டமைப்பின் தலைவர் ஆர்.சம்பந்தன் எதிர்க்கட்சி தலைவராக இருந்து வந்தார். அதிபர் மைத்ரிபால சிறிசேனாவின் ஸ்ரீலங்கா சுதந்திரக் கட்சி எம்.பி.க்கள் ராஜபக்சேவுடன் இணைந்து ஐக்கிய மக்கள் சுதந்திரக் கூட்டணி என்ற கட்சியை உருவாக்கியுள்ளனர். தற்போது அதன் தலைவராக சிறிசேனா இருக்கிறார்.

அதன் அடிப்படையில் புதிய அமைச்சரவையில் 3 முக்கிய இலாகாக்களை தன்வசம் வைத்துள்ளார். தற்போது ராஜபக்சே கட்சியுடன் சிறிசேனாவின் ஸ்ரீலங்கா சுதந்திரக்கட்சியும் இணைந்து புதிய கூட்டணி உருவாகி இருப்பதால் அதிக உறுப்பினர்களைக் கொண்ட எதிர்க்கட்சியாகி விட்டது. எனவே ராஜபக்சேவை எதிர்க்கட்சி தலைவராக்கி இருப்பதாக சிறிசேனா தரப்பில் விளக்கம் அளிக்கப்பட்டது.

இந்த நிலையில் நேற்று நாடாளுமன்றம் கூடியது. அதில் எதிர்க்கட்சித் தலைவராக மகிந்த ராஜபக்சேவை சபாநாயகர் கரு.ஜெயசூர்யா அதிகாரப்பூர்வமாக அறிவித்தார். அதற்கு தமிழ் தேசிய கூட்டமைப்பு கட்சி எம்.பி.க்கள் எதிர்ப்பு தெரிவித்தனர். அதிக உறுப்பினர்களைக் கொண்ட ஐக்கிய மக்கள் சுதந்திரக் கூட்டணிக்கு எதிர்க்கட்சி அந்தஸ்து வழங்குவதாக அவர் விளக்கம் அளித்தார்.